Sukobi policije i demonstranata ispred Skupštine Srbije\nViše domaćih nevladinih organizacija ocenilo je da je tokom policijske intervencije u odbijanju demonstranata od Skupštine Srbije u Beogradu, u utorak uveče, 7, jula, došlo do upotrebe sile koja nije bila zakonita i opravdana.\nIstovremeno je Evropska komisija poručila da restriktivne mere zbog pandemije korona virusa ne treba da ugrožavaju pravo na mirno okupljanje.\nDirektor policije Vladimir Rebić odbacuje tvrdnje da je policija upotrebila prekomernu silu i ponavlja da su policajci reagovali tek kad su im, "životi bili ugroženi".\nDemonstranti su se okupili nakon najave predsednika Srbije Aleksandra Vučića o uvođenju policijskog časa za vikend kao restriktivne mere zbog širenja korona virusa. Deo njih pokušao je nasilno da upadne u Skupštinu.\n„Na osnovu snimaka koje smo mogli da vidimo na televiziji definitivno se radi o prekomernoj upotrebi sredstava prinude jer je neverovatno da policija krene bez upozorenja da batina ljude koji sede mirno na klupi“, kaže za Radio Slobodna Evropa (RSE) Predrag Petrović, programski direktor Beogradskog centra za bezbednosnu politiku (BCBP), organizacije sa sedištem u Beogradu, koja se bavi bezbednosnim pitanjima.\nMeđu snimcima postupanja policije, koje su zabeležile televizijske kamere, je i snimak kada policajac pendrekom udara u glavu trojicu mladića koji su sedeli u parku pored parlamenta. Ovaj snimak izazvao je najviše reakcija na društvenim mrežama.\nPetrović navodi da je bilo i niza drugih snimaka u kojima se videlo da policajci postupaju u suprotnosti sa pravilima službe.\n„Definitivno nije normalno da nekog ko se nalazi na trotoaru, ko leži, da mu stavljate nogu na glavu. Dakle, radi se o jednom postupanju koje bi čak moglo da se okarakteriše kao tortura“, ocenjuje Petrović.\nŠta kaže čelni čovek policije?\nDirektor policije Vladimir Rebić, odgovarajući na pitanja novinara o krvavim glavama demonstranata i scenama kada je nekoliko policajaca tuklo demonstrante oborene na pod, rekao je na konferenciji za novinare 8. jula da je bilo i krvavih glava i ruku policajaca i da je bilo skandaloznog ponašanja nekih građana.\n„Imali smo priliku da vidimo u Francuskoj i drugim evropskim zemljama koliko su te policije bile značajno brutalnije prema demonstrantima kada su demonstranti značajno manju silu primenjivali prema policiji“, naveo je Rebić.\nOn je rekao i da je policija u Beogradu bila „izuzetno uzdržana“.\n„Trpeli smo i kamenice i flaše i konzerve i ne znam čime sve nisu demonstranti pokušavali da naude policijskim službenicima. Na kraju kada više nije bilo izbora morali smo da primenimo određenu silu da ih rasteramo sa tog prostora“, rekao je Rebić.\nOn je na konferenciji za novinare ponovio da su povređena 43 policajca, da je zapaljeno pet policijskih vozila i uništeno mnogo opreme, kao i da su privedene 24 osobe.\nNakon što je policija ispalila prve količine suzavca, grupe demonstranata su još par sati pokušavale da se vrate do Skupštine sukobljavajući se sa policijom.\nPredsednik Srbije Aleksandar Vučić, upitan o reakciji policije, rekao je da će biti preduzete mere ukoliko se uvrdi da su neki od njenih pripadnika prethodne noći prekoračili ovlašćenja.\n"Svako ko protivzakonito postupi u policiji, uvek će za to da odgovara", rekao je Vučić dodavši da su policajci koji su obezbeđivali protest bili "gađani tri sata pre nego što su reagovali".\n"Ali, za svakog od njih, ko god da je prekoračio svoja ovlašćenja, nema sumnje da će odgovarati, tako se to radi u civilizovanim zemljama", rekao je Vučić.\nUpitan o slučaju tri mladića koje policija, kako se vidi na snimku, udara dok sede na klupi, Vučić je rekao da su u pitanji lica koja su ranije te večeri napadala policiju.\n"Lica koja ste videli na klupi, učestovala su u napadu na policiju", rekao je Vučić tokom obraćanja u sredu 8. jula.\nSuzavac, kamenice i pripadnici reda u civilu\nOgromne količine ispaljenog suzavca sa stepeništa Skupštine Srbije, kamenice na policiju, zapaljena policijska vozila i kontejneri, konjica i policajci sa psima – slika je sukoba policije i demonstranata koja je trajala nekoliko sati ispred Skupštine Srbije u noći između 7. i 8. jula. U završnici sukoba pojavili su se i pripadnici snaga reda u civilu koji su primenjivali fizičku silu prema demonstrantima i privodili ih.\nPredrag Petrović iz BCBP kaže da bi Sektor unutrašnje kontrole policije trebalo da se bavi istragama o prekomernoj upotrebi sredstava prinude tih policajaca.\n„Između ostalog i da utvrdi ko su bili ti ljudi u civilu, da li su zaista bili policijski službenici ili su deo nekog drugog obezbeđenja ili neke paravojske“, naveo je Petrović.\nUpitan da li je uobičajeno da i u drugim zemljama u ovakvim situacijama reaguje policija u civilu, Petrović odgovara „ne bih rekao da je to uobičajeno“.\n„Uobičajeno je za represivne režime da koriste ljude u civilu gde vi ne možete da znate da su oni policijski službenici, koji nekad čak služe i kao provokatori“, naveo je Petrović.\nPovređeni demonstrant na stepeništu ispred Skupštine Srbije 7. jula 2020.\nBeogradski centar za ljudska prava podneo je dve krivične prijave i obaveštenja Ombudsmanu o navodnim policijskim zlostavljanjima koje je zabeležila televizija N1.\nOva organizacija je pozvala građane koji su, kako se navodi, pretrpeli "zlostavljanje policije u uniformi i civilu" da se jave toj organizaciji i pošalju snimke i fotografije radi pružanja pravne pomoći.\nInicijativa A 11 očekuje od nadležnih policijskih starešina da odmah pokrenu disciplinske postupke protiv osumnjičenih policijskih službenika i da ih do okončanja tog postupka, kao i krivičnog postupka koji bi morao da usledi suspenduju sa dužnosti. Neophodne su i reakcije Sektora unutrašnje kontrole i Ombudsmana", ističe se u saopštenju.\nOva organizacija je navela da su medijske ekipe zabeležile dovoljan broj incidenata u kojima se, kako se ističe, jasno vidi postupanje koje se može okarakterisati kao nehumano i ponižavajuće.\n"Nasilje pojedinih grupa demonstranata, i kasnije nasilje pojedinih pripadnika MUP-a i osoba u civilu ne smeju biti normalizovani", navodi se u saopštenju.\nOrganizacija Crta zahteva neopozivu ostavku direktora policije Vladimira Rebića.\n„Direktor policije mora da snosi odgovornost zbog činjenice da je neadekvatna obezbeđenost Doma Narodne skupštine omogućila upad demonstranata u to zdanje, kao i zbog prekomerne upotrebe sile protiv građana i nesprečavanja nasilja huligana i tzv. navijača nad građanima“, navela je Crta.\nTa organizacija je navela da su navodni mnogobrojni primeri policijske brutalnosti prema građanima i neometanog divljanja pojedinaca u civilu, dokumentovani kamerama i predstavljaju dokaz.\nSituacija je izazvala i reakciju jednog od sudija.\n„Suštinska razlika između države i kriminalne organizacije je u poštovanju zakona i zbog toga se policija nikada ne sme ponašati kao navijačka horda“, napisao je na svom tviter nalogu 8. jula sudija Apelacionog suda Miodrag Majić.\nZbog toga, u ime države, nikada ne smeju batinati opskurna, neidentifikovana lica, dodao je Majić.\nI deo opozicije je osudio postupanje policije tokom protesta ispred skupštine Srbije. Među njima su Savez za Srbiju, frakcija Demokratske stranke, Pokret slobodnih građana.\nReagovanja evropskih zvaničnika\n“Najoštrije osuđujem svako nasilje koje se sinoć dogodilo pred Skupštinom Srbije, nasilje nad mirnim demonstrantima i brutalna taktika ne mogu biti odgovor kada ljudi ostvare pravo na okupljanje”, objavio je Bilčik u saopštenju.\nOn je dodao da se borba protiv pandemije ne može koristiti kao političko oružje.\n"Restriktivne mere moraju da se ograniče na ono što je zaista neophodno. To se odnosi i na pravo na mirne proteste što je osnovno pravo u demokratskim društvima", istakla je Ana Pisonero u pisnaom odgovoru medijima.\nDešavanja u Beogradu izazvala su i reakcije u regionu. Tako je novoizabrani poslanik hrvatskog Sabora iz zeleno-leve koalicije „Možemo“ Bojan Glavašević izjavio je da će od nove hrvatske vade tražiti da blokira pristupne pregovore EU i Srbije zbog nasilja režima nad sopstvenim građanima.\nŠta se događalo ispred Skupštine Srbije?\nU Beogradu su u utorak uveče izbili protesti koji su prerasli u ulične nerede, nakon najave predsednika Srbije Aleksandra Vučića da će narednog vikenda ponovo uvesti policijski čas od petka do ponedeljka zbog pogoršane epidemiološke situacije u zemlji.\nPolicija je oko 1.30 posle ponoći rasterala demonstrante sa prostora ispred Skupštine Srbije nakon skoro neprestanog ispaljivanja suzavca, sukoba i privođenja demonstranata.


DOGOVORENE AKTIVNOSTI ZA IZGRADNjU ZAOBILAZNICE | SRNA\nDOGOVORENE AKTIVNOSTI ZA IZGRADNjU ZAOBILAZNICE\nBRATUNAC, 6. DECEMBRA /SRNA/ - Ministar saobraćaja i veza Srpske Neđo Trninić danas je u Bratuncu razgovarao sa načelnikom opštine Nedeljkom Mlađenovićem i predstavnicima preduzeća "Putevi Republike Srpske" o izgradnji zaobilaznice oko ove opštine i njenom priključivanju na prilaz prema graničnom prelazu na novoizgrađenom mostu "Bratoljub".\nTrninić je izrazio nadu da će formiranjem vlasti na nivou BiH biti brzo odobrena dodatna sredstva i izgrađen granični prelaz između Bratunca i LJubovije kod "Bratoljuba" i naglasio da se zaobilaznicom žele preduprijediti gužve i zastoji saobraćaja.\n"Želimo da budemo spremni da istovremeno bude izgrađena i zaobilaznica i preusmjeren saobraćaj da bismo rasteretili gradske ulice, jer će nakon puštanja u upotrebu novog mosta saobraćaj biti mnogo dinamičniji. Opština je završila obaveze u vezi sa tom izgradnjom i danas smo dogovarali sljedeće aktivnosti za raspisivanje tendera za izradu projektne dokumentacije, a onda da izaberemo izvođača i počeno sa realizacijom", pojasnio je Trninić.\nOn je dodao da se u planovima preduzeća "Putevi Republike Srpske" od ranije nalazi izgradnja zaobilaznice oko Bratunca.\nMlađenović je potpisao Memorandum o aktivnostima za pripremu izgradnje zaobiolaznice, koji je ranije potpisao i direktor "Puteva" Nenad Nešić.\nNačelnik opštine kaže da se nakon formiranja novog saziva Savjeta ministara očekuje početak izgradnje zajedničkog graničnog prelaza između BiH i Srbije na Drini kod "Bratoljuba", te naveo da se već nekoliko mjeseci vode aktivnosti na pripremi projektne dokumentacije za izgradnju zaobilaznice oko Bratunca, za čiju izgradnju je premijer Radovan Višković obećao pomoć Vlade Srpske.\n"Želimo da stvorimo preduslove da sa izgradnjom graničnog prelaza bude izgrađena i zaobilaznica i resterećen saobraćaj kroz urbani dio Bratunca, te poveća bezbjednost. Nadam se da ćemo do kraja idueće godine taj projekat realizovati", istakao je Mlađenović.\nOn je ocijenio da je izgradnja zaobilaznice i bescarinske zone značajna i za regiju jer će biti omogućen brži i bezbjedniji prelaz preko graničnog prelaza, ali i za buduću industrijsku zonu koju planiraju graditi pored graničnog terminala i za koju već vlada veliko interesovanje privrednika.


PUTOVANJE AVIONOM KAO PRE PANDEMIJE: Aerodromi i avio-kompanije tražili da se ukinu sve mere\n13. marta, 2022 Vesti iz Sveta Napišite komentar\nACI Europe, koja predstavlja 290 avio-kompanija širom sveta, napominje da se mnoge evropske zemlje odriču svojih sanitarnih ili vakcinacionih propusnica, zahvaljujući opštoj situaciji kontaminacije poslednjih nedelja koje su dale pozitivne rezultate. Smatraju da je dovoljno stečen kolektivni imunitet i da ceo svet može da se vrati u normalu kao pre pandemije, piše Le Figaro.\nUkloniti potvrde o vakcinaciji, testove, pa čak i masku za putovanja avionom u Evropu? Glavne aerodromske i avio-kompanije to žele, verujući da je stečeni imunitet dovoljan da se vrati na pravila pre krize. „Kovid-19, a posebno varijanta Omicron, sada je toliko rasprostranjen širom Evrope, a imunitet stanovništva je takav da je rizik od hospitalizacije i smrti dramatično opao, posebno za vakcinisane“, tvrde organizacije ACI Europe i Iata u zajedničko saopštenje za javnost u petak.\nACI Europe, koja tvrdi da povezuje 500 aerodroma na Starom kontinentu, i Iata (Međunarodno udruženje vazdušnog saobraćaja), koja predstavlja 290 kompanija širom sveta, primećuju da se mnoge evropske zemlje odriču svojih sanitarnih propusnica ili vakcinacija, zahvaljujući opštoj kontaminaciji virusom poslednjih nedelja. „Potpuno je logično da se uklone ova ograničenja za vazdušni saobraćaj“, navode organizacije. Oni pozivaju na „ukidanje svih ograničenja vezanih za Kovid, uključujući negativne testove, potrebu da se predoči dokaz o vakcinaciji ili da se popuni obrazac za praćenje“ u svrhu praćenja stanja putnika.\nTagovi: aci europe - avio-kompanije - sanitarna propusnica - vakcinaciona propusnica - zahtevaju povlačenje mera


Viber predstavlja izdvojene poruke i grupne odgovore, dodaje objavne liste - IT magazin\nObjavne liste omogućavaju korisnicima da proslede istu poruku većem broju primalaca na njihov privatni čet. Ova funkcija je nastala kao alternativa za stvaranje grupa nepovezanih učesnika da bi se poslala masovna poruka za sve njih, i štedi vreme koje bi inače utrošili za slanje iste poruke svima ponaosob. Jednom kada je objavna lista sastavljena, može se sačuvati u korisnikov spisak četova – čim prva poruka bude prosleđena primaocima.\nPrimaoci će registrovati poruku unutar svog privatnog četa sa pošiljaocem – kao da je u pitanju poruka koja je poslata samo njima. Ako pošiljalac i primalac već nemaju neki prethodni privatni čet – on će se automatski uspostaviti na ovaj način. Korisnici mogu dati naziv svojim objavnim listama, kao i da dodavati ili uklanjati primaoce iz njih. Samo primaoci koji imaju sačuvan broj pošiljaoca u svom adresaru će moći da primaju poruke poslate kroz objavne liste.


Ambasador Turske u oproštajnoj poseti kod Vučića\nVesti Autor:N1 Beograd09. mar. 202111:5914 komentara\nIzvor: TANJUG/INSTAGRAM BUDUCNOSTSRBIJEAV\nPredsednik Republike Srbije Aleksandar Vučić primio je u oproštajnu posetu ambasadora Republike Turske Tandžua Bilgiča i zahvalio mu na tome što je, tokom svog diplomatskog angažmana u Beogradu, doprineo jačanju političkog dijaloga dveju zemalja, kao i svestrane saradnje, posebno na polju ekonomije.\nDvojica sagovornika su se saglasili da su bilateralni odnosi Srbije i Turske danas na najvišem nivou, čime dve zemlje daju i snažnu podršku stabilnosti celog regiona. Vučić je, s tim u vezi, naglasio da ga raduje što je sa predsednikom Erdoganom, zahvaljujući međusobnom poverenju i razumevanju, uspostavio blisku saradnju, saopšteno je iz Predsedništva.\nPredsednik Vučić je rekao da je politički dijalog poslednjih godina bio veoma intenzivan, a da se isto može reći i za ekonomsku saradnju, imajući u vidu da je trgovinska razmena u poslednje četiri godine gotovo udvostručena. Predsednik Vučić je istakao da veoma uvažava lični doprinos predsednika Erdogana dolasku investitora iz Turske u Srbiju.\nAmbasador Bilgič je rekao da u ovom trenutku na srpskom tržištu posluje oko hiljadu turskih kompanija i da je uveren da će se taj broj stalno povećavati, zahvaljujući dobrim tržišnim uslovima i finansijskoj stabilnosti koju je naša zemlja postigla.\nPredsednik Vučić je ambasadoru Bilgiču poželeo dobro zdravlje, kao i mnogo uspeha u budućem profesionalnom angažovanju.\nAleksandar VučićambasadorSrbijaTanžu BilgičTurska


Francuzi prekrili Trijumfalnu kapiju – simbol slobode naroda\nNekoliko stotina kvadratnih metara tkanine za reciklažu odmotano je 12. septembra na jednoj strani Trijumfalne kapije. Pariski spomenik biće prekriven od 18. septembra do 3. oktobra, što je već izazvalo kritike od strane javnih ličnosti i pojedinih političara, oni ističu da se na ovaj način skrnavi jedan od najvećih simbola Francuske, pakujući kapiju kao da je smeće, preneo je RT France.\nPakovanje Triomphe Arc de Paris u Parizu, posthumnog projekta umetnika Christa, započeto 12. septembra, očigledno se ne dopada svima. Dok se na pariskom spomeniku počelo odmotavati nekoliko stotina kvadratnih metara tkanine koja se može reciklirati u plavičasto srebrnom polipropilenu koji je nameravao talasati prema vremenskim prilikama, nekoliko političkih i medijskih ličnosti reagovalo je negativno.\nTako je za bivšeg predsednika Nacionalnog fronta Jean-Marie Le Pen-a transformacija Trijumfalne kapije u gigantski poklon paket sličan „imbecilnosti dostojnoj francuske dekadencije“.\nTagovi: Francuska - obmotana tkaninom - od 18. septembra do 3. oktobra - Trijumfalna kapija


Minićevo | Za media\nMoto-klub "Ložači" iz Minićeva, i ove godine nastavlja sprovođenje akcije pod nazivom "2 TOČKA NISU 2 ŽIVOTA". Ovom akcijom motociklisti žele da podstaknu svest i odgovornost kod svih učesnika u saobraćaju, kako bi se smanjio broj nezgoda i nastradalih na putevima. Takođe, oni žele da se o vozačima dvotočkaša, stvori bolja i pozitivnija slika u javnosti, a da za uzvrat ličnim primerom pokažu da...Više\nPročitaj više o Članovi Moto-kluba LOŽAČI iz Minićeva nastavljaju edukativnu akciju\nMoto-klub „Ložači Srbija“ iz Minićeva u subotu, 9. jula zvanično pokreće akciju „2 TOČKA NISU 2 ŽIVOTA“ koju će promovisati tokom cele godine. Cilj akcije je poboljšanje bezbednosti i smanjenje stradanja vozača dvotočkaša u saobraćaju i stvaranje pozitivnije slike u javnosti o vozačima dvotočkaša, ličnim primerom svakog pojedinca. Tema akcije je jedno važno pitanje: Šta znači živeti i voziti?...Više\nPročitaj više o Moto klub "Ložači Srbija" u subotu pokreće akciju za bezbednost dvotočkaša\nU ponedeljak 18. aprila u 12 časova u osnovnoj školi u Minićevu biće otvorena izložba dečjih obrednih peškira. Ova nesvakidašnja postavka plod je petogodišnje saradnje Udruženja za negovanje tradicije “Izvor” iz Knjaževca sa osnovnim školama u ovoj opštini. Ljiljana Mihajlović, predsednica udruženja "Izvor" je sakupila 168 dečjih peškira i ima nameru da kolekciju predstavi školama i građanstvu...Više\nPročitaj više o Izložba dečjih obrednih peškira u Minićevu\nTraktor za Minićevo\nMesna zajednica Minićevo dobila je traktor marke Solis, nabavljen sredstvima iz opštinskog budžeta. Traktor vredan oko 500.000 dinara, služiće meštanima Minićeva za komunalno održavanje, tačnije za čišćenje snega i izvoz smeća. Predstavnicima mesne zajednice traktor je svečano uručio predsednik opštine Knjaževac Milan Đokić koji je ovom prilikom najavio infrastrukturne radove u Minićevu i rekao...Više\nPročitaj više o Traktor za Minićevo


Ranjen tokom bjekstva od specijalaca\nNaslovna/Hronika/Ranjen tokom bjekstva od specijalaca\nVISOKO – Bajazid Ganić (35), zvani Beli, stari policijski znanac, ranjen je preksinoć u naselju Gornja Zimča, kod Visokog, tokom bjekstva od specijalaca MUP-a Zeničkog kantona.\nDramatična potraga odvijala se oko 20 sati, a u njoj su, uz specijalce, učestvovale i njihove kolege iz Policijske stanice Visoko.\nKako saznajemo, policija je tragala za odbjeglim Ganićem za kojim je, zbog teških krivičnih djela, raspisano nekoliko centralnih i operativnih potraga.\n“Za njega se pouzdano znalo da ima oružje, a u proteklom periodu svojim ponašanjem izazivao je strah i uznemirenost mještana Visokog, Kiseljaka i drugih susjednih opština”, kažu iz policije.\nStoga je, dodaje se, formiran operativni štab, koji je rukovodio akcijom, izdavao naredbe i koordinisao svim koracima policajaca.\n“Tokom hapšenja on se oglušio na naredbe policijskih timova te iskazao namjeru da će ugroziti bezbjednost policajaca. Nakon hapšenja, prevezen je u Kantonalnu bolnicu Zenica radi ukazivanja medicinske pomoći, gdje su mu konstatovane lakše povrede. Zadržan je u bolnici na posmatranju i još je pod stalnim policijskim obezbjeđenjem”, kažu iz MUP-a ZDK.\nInače, kako su se juče pojavile informacije, on je, navodno, član ozloglašene porodice Ganić iz Gornje Zimče, o kojoj su još prije više od 10 godina mediji izvještavali kao o porodici koja teroriše cijeli kraj.\nbezbjednost Hapšenja mediji MUP oružje Policija pomoć potraga povrede Zenica\nPunca sjekirom udario u glavu pa uhapšen\nSaobraćajna nezgoda u Lazarevu, gužva u saobraćaju\nPritvor za Banjalučane koji su bacili tvora na policiju\nDejanu Kostiću određen jednomjesečni pritvor\nBanjalučani demolirali kafanu i pretukli gazdu\nMuškarac iz Popova smrtno stradao na kupalištu\nDuško Tošić demantovao aferu sa Sorajom: Nedostupan sam za bolesne laži


Tehnološki divovi Google, Facebook i Twitter sa FBI o borbi protiv “ideologije mržnje” – online news Srbija\nHome > Vesti > Tehnološki divovi Google, Facebook i Twitter sa FBI o borbi protiv “ideologije mržnje”\nRepublikanski guverner Greg Abot najavio je da će se ove nedelje tehnološki divovi pridružiti FBI-u i poslanicima Teksasa u raspravi o borbi protiv “ideologije mržnje”, domaćeg terorizma i pretnji sajber-bezbednosti.\nAbotov portparol Džon Vitman je rekao da su kompanije pozvane da objasne svoj rad. Vlasti kažu da je osumnjičeni napadač iz El Pasa priznao da je 3. avgusta u samousluzi “Volmart” namerno pucao samo na Meksikance.\nTakođe kažu da je napadač, 21-godišnji Patrik Krasius, pred napad objavio rasistički proglas na internetu. Guverner Abot traži ukidanje sajtova nasilnih ekstremista na internetu, naročito aktivnih od oružanog napada u pograničnom El Pasu, gde mahom žive Latinoamerikanci.\nOstaju u Srbiji: Lot će ipak leteti u Budimpeštu\nMilojević: Znamo gde je finski fudbal, važno je da smo prošli\nUhapšena dvojica Albanaca za ubistvo u Lipljanu\n8. 09 2019 8. 09 2019 08


Nedimović: Imaćemo pšenice za dve i po Srbije, ali oprez sa izvozom\nBiznis Autor:Tanjug19. jun. 202209:30\nBranislav Nedimović Foto:TANJUG/ ZORAN ZESTIC\nMinistar poljoprivrede, šumarstva i vodoprivrede Branislav Nedimović izjavio je danas da će žetva pšenice početi za desetak dana i da očekuje rod od tri miliona tona, što je dvostruko više nego što Srbiji treba, ali je dodao da će mere kontrole izvoza ostati na snazi.\n„Mi proizvedemo dva, dva i po puta više pšenice nego što nam je neophodno, ali šta sad treba da zbog velike tražnje za izvozom ostanemo bez pšenice i brašna u Srbiji. To bi bila katastrofa. Naša proizvodnja je dovoljna za ceo Balkan. Srbija potroši 1,3 do 1,5 miliona tona za sve što joj je neophodno. Ako vam kažem da ćemo imati do 3,2 miliona tona sa prelaznim zalihama, imaćemo za dve i po Srbije sledeće godine pšenice, ali moramo biti budni“, rekao je Nedimović za RTS.\nNedimović je istakao da je Vlada Srbije u četvrtak donela odluku o tromesečnim kvotama za izvoz pšenice, zbog lakšeg planiranja logistike.\nOn je naveo da su veliki zahtevi za izvoz ove žitarice i da je jedna arapska zemlja tražila da joj u jednoj isporuci izvezvezemo 240.000 tona. "To je pola onoga što imamo do nove žetve. Odgovorili smo da prvo vidimo kolika nam je nova proizvodnja. Postoje ove kvote, mogu da se uklapaju", rekao je Nedimović.\nVlada odobrila proizvođačima brašna 160 miliona dinara pomoći\nŽita Srbije: Zbog ograničenog izvoza skladišta puna, a vlasnici robe bez novca\nMinistar poljoprivrede je naveo da su troškovi proizvodnje pšenice ove godine povećani za 60 do 70 procenata, ali i da je zarada znatno veća.\n"Na produktnoj berzi u Novom Sadu je u petak kilogram pšenice koštao 38 dinara, a prošle godine je cena u žetvi bila 21 dinar. Na prinos od pet tona po hektaru, a biće i viši naročito u Vojvodini, profit neće biti manji od 800 evra, a to je skoro dva puta više nego prošle godine. To je profit kod onih koji imaju svoju zemlju, a ako se uzima u zakup, onda taj profit pada", reako je Nedimović.\nOn je ocenio da je i ovogodišnja otkupna cena malina dobra, jer se u valjevskom i šabačkom kraju, gde je prvo počela berba ovog voća, plaća 600 dinara za kilogram, ali je problem nedostatak berača.\n"Imamo 20.000 hektara pod malinjacima u Srbiji, nama 97 odsto malina ode u izvoz, a najviše u Francusku i Nemačku. Prošle godine smo izvezli voća za 824 miliona evra", rekao je Nedimović.\nMinistar je najavio da će sutra ili prekosutra početi popravka atarskih puteva ka malinjacima u Ivanjičkom kraju i drugim delovima Srbije, gde su nevreme i grad odneli tu infrastrukturu.\nNedimović je izneo da je izvoz voća u Rusiju stabilizovan, mada su troškovi transporta znatno povećani.\n"Jagode smo izvezli više u poslednjih mesec dana nego u istom periodu prošle godine kada nije bilo rata. Otvorili smo nove tačke, idemo preko Turske, preko baltičkih zemalja i sve to funkcioniše mnogo bolje nego u martu i aprilu. Otklonjen je i problem izvoza jabuka u Rusiju, ali je problem logistika, jer je transport jednog kontejnera voća koštao 4.000 evra, a sada košta 11.000 evra, a nemate šta da vratite", rekao je Nedimović.\nBONUS VIDEO Poljoprivrednici najavljuju radikalne proteste zbog cene pšenice\nBranislav Nedimovićkontola izvozaproizvodnja pšenicepšenica


Dilema: Jutarnja kafa ili seks?\nSvojim ukusom i mirisom, kafa je opčinila ljude, a da prema ovom toplom napitku mnogi gaje izuzetno veliku ljubav, pokazalo je i istraživanje po kom bi većina ljudi radije dan započela kafom nego seksom\nLjubav i zavođenje 09.10.2013. - 16:04h Autor: tportal.hr\nStudija, koju je sproveo lanac hotela Le Méridien, otkrila je da čak 53 odsto gostiju u njihovim hotelima ujutro preferiraju kafu pre nego seks.\nIstraživanje je pokazalo da je svetska zavisnost od kafe toliko velika da bi čak 78 odsto ispitanika radije apstiniralo od alkohola, društvenih mreža, pa čak i seksa, punih godinu dana nego što bi propustili jutarnje šoljice kafe, piše foxnews.com.\nU sklopu istraživanja od strane francuskog lanca hotela intervjuisani su česti putnici u šest zemalja, uključujući SAD i Kinu.\nČetvrtina ispitanika je izjavila da se bez jutarnje šoljice kafe osećaju manje kreativni, dok je njih 22 odsto reklo da u tom slučaju ne mogu da ustanu iz kreveta, a 16 odsto kaže kako bez šoljice kafe nemaju snage da uopšte razgovaraju sa drugim ljudima.\nA, ukoliko se, ipak, odlučite za seks na brzaka, ali ne želite da vam se u međuvremenu kafa ohladi, OVDE pročitajte kako da vas ovaj napitak sačeka topao dok se vi zabavite sa partnerom.


Izborni dan na Kosovu: Najveća izlaznost u srpskim sredinama, u Zubinom Potoku 62 odsto\nIzborni dan na Kosovu protekao je mirno. Građani su birali između pet srpskih lista, a koji se takmiče za 10 poslaničkih mesta, kažu da od političara očekuju mir i radna mesta. U Goraždevcu...\nU nedelju izbori na Kosovu: Tači pozvao građane da glasaju\nKosovski predsednik Hašim Tači pozvao je građane Kosova da izađu na parlamentarne izbore u nedelju.\nHaradinaj: Preševska dolina i sever prioritet moje vlade; Đurić: Haradinaj je zreo za lečenje\nKandidat za kosovskog premijera i bivši komandant OVK kojeg Srbija traži zbog ratnih zločina na Kosmetu, Ramuš Haradinaj izjavio je da će "preševska dolina biti jedan od glavnih prioriteta"...\nKosovo: Srbe brišu sa spiskova za glasanje\nNajmanje 150 građana iz Novog Brda, uglavnom srpske nacionalnosti, skinuto je u ponedeljak sa spiska glasača na kosovskim parlamentarnim izborima.\nOVK pravi vladu Kosova\nGlavni komandanti OVK-a, sada aktivni u politici, prvi put od dolaska međunarodnih snaga oformili su veliku predizbornu koaliciju.\nSada i zvanično: Ramuš Haradinaj kandidat za premijera Kosova\nBivši komandant tzv. OVK Ramuš Haradinaj, kojeg Srbija tereti za ratni zločin, biće kandidat za premijera koalicije koju čine Demokratska partija Kosova, Alijnasa za budućnost Kosova i...\nDrecun: Srbi ne smeju da posatanu moneta za potkusurivanje\nIzbori na Kosovu 11. ili 18. juna\nIsa Mustafa protiv izbora u vreme Ramazana\nUkoliko bi danas bilo izglasano nepoverenje kosovskoj vladi usledilo bi raspisivanje prevremenih parlamentarnih izbora, a kosovski premijer i lider Demokratske lige Kosova (LDK) Isa Mustafa kaže da...\nKosovo će preplaviti Evropu\nUgledni međunarodni časopis "Fajnenšel tajms" u opširnoj analizi zaključuje da srpskoj pokrajini Kosovo preti opšti haos i anarhija nakon protesta povodom izbora Hašima Tačija za predsednika.\nVučić "izabrao" Tačija?\nSrpska lista dala je kvorum u kosovskom paralmentu i time omogućila glasanje i izbor Hašima Tačija, lidera PDK za predsednika Kosova, na čemu im se on i zahvalio. Srpski poslanici pre svega...\nsputniknews com, Vestionline 1 komentar\nDa li je Tači dao Srbima reč ili besu?\nDa li Srbi mogu da profitiraju od izbora Hašima Tačija za predsednika Kosova zavisi od toga da li je srpskim predstavnicima u Prištini dao reč ili - besu.


PORTAL: Oduzimanje imovine važna karika\nPrimena Zakona o oduzmanju imovine stečene kriminalom počinje od 1. marta. Najbitniji zakon u borbi protiv organizovanog kriminala, tvrde u Ministarstvu pravde.\nKriminalci od prvog marta više neće moći da računaju na to da će ih ogromno bogatstvo koje su nelegalno stekli čekati kada izađu iz zatvora niti da će tu imovinu naslediti njihove porodice.\nNa proleće će početi primena zakona o oduzimanju takve imovine i njime je predviđeno da se ispita poreklo čitavog nelegalno stečenog bogatstva, pa čak i onog koje je preneto na neko drugo blisko lice.\nNa oduzimanju imovine stečene kriminalnim radnjama od 1. marta zajedno će raditi posebna Jedinica za finansijske istrage, Direkcija za imovinu, ostale jedinice policije, kao i tužilaštvo i sudovi.\nNajobimniji posao imaće upravo Jedinica za finansijske istrage na čijem čelu će biti neko poput srpskog Eliota Nesa.\nSprovođenje zakona, međutim, neće biti ni malo romantično poput priče o čuvenom tužiocu, objašnjava profesor pravnog fakulteta Milan Škulić.\n“To neko poređenje sa čuvenim Eliotom Nesom je ovako interesantno za medije i publiku, ali je daleko od stvarnosti. S jedne strane, Eliot Nes je bio tužilac koji je uspeo na neki način da smrsi konce Al Kaponeu, ali to nije bio kraj organizovanom kriminalu u Čikagu ni u Ameirici“, podseća Škulić.\n“Ova jedinica koja će se baviti finansijskim istragama zamišljena je kao tim koji treba da se, pre svega, fokusira na otkrivanje tragova novca i tragova nelegalno odnosno kriminalno stečene imovine“, objašnjava on.\n“Iskustvo u svetu pokazuje da se organizvani kriminal i uopšte kriminalci najviše pogađaju onda kada se pogodi njihova imovina. Naravno, ne treba očekivati neko čudo od ovoga, to je samo početak, nema države koja je uspela da potpuno eliminiše organizovani kriminal“, kaže Škulić.\nDržavni sekretar Ministarstva pravde Slobodan Homen kaže da će zakon obuhvatiti preko 90 odsto najvećih i najtežih kriminalnih slučajeva.\n“Kod nas su glavni problemi korupcija i trgovina drogom. U tom smislu, sigurno pričamo o značajnim sredstvima koja će se sliti u budžet i bitno olakšati funkcionisanje kako sudova, tužilaštva, policije, tako i onog dela koji je namenjen da ide u humanitarne svrhe“, kaže Homen.\n“To je ako pričamo o konkretnim kriminalnim grupama, a što se tiče pranja novca i slanja novca van ove zemlje, on, naravno, završava u Kini, Švajcarskoj, na Kipru i tako dalje, izuzetno je važna saradanja sa svim zemljama, posebno EU. Sigurno da se radi o više desetina miliona evra, ali ćemo nakon prve akcije zaplene utvrditi i imati jasniju sliku i procenu“, ocenjuje on.\nU enormnom bogatstvu koje je stečeno kriminalom neće moći da uživaju ni članovi porodica, kumovi, prijatelji, jer će se i na njih odnositi zakon,objašnjava državni sekretar Ministarstva pravde Slobodan Homen.\n“Zakon se odnosi na buduće počinioce krivičnih dela, tako i na sve počinioce krivičnih dela za koje je postupak u toku, odnosno nije doneta pravosnažna presuda, čak je donet i jedan izuzetak, pa će se odnositi i na pravosnažne presude godinu dana u nazad“, najavljuje Homen.\n“Ovo je izuzetak na osnovu zakona EU, ova retroaktivnost je dopuštena. Što se naših kriminalaca tiče, ovaj zakon će obuhvatiti sigurno 90 najtežih slučajeva“, objašnjava on.\nSvi članovi porodice moraće u posebnom postupku da dokazuju kako su stekli spornu imovinu.\nUpravo ta novina odnosno obrnuti teret dokazivanja, prema rečima profesora Škulića, daje nadu da će se zakon dobro pokazati u praksi.\n“Do sada je suština bila da se moglo oduzeti samo imovina za koju je bilo potpuno jasno i koja je dokazana da je bila u neposrednoj vezi sa konkretnim krivičnim delom za koje je lice pravosnažno osuđeno”, podseća Škulić.\n“Sada je ideja da ako neko bude pravosnažno osuđen za određenu vrstu krivičnih dela protiv organizvanog kriminala i za korupciju, onda vi praktično na njega svalite teret dokazivanja vezano za ostalu imovinu koja prevazilazi uobičajene rezone za ono što je legalno mogao da stekne. Ovaj zakon potencijalno pogađa i bliska lica poput članova porodice na koja je ta imovina preneta”, objašnjava on.\nBivši sudija, a sada advokat Božo Prelević smatra da je zakon veoma dobar, ali navodi da bi njegova primena mogla biti problem.\n“Taj zakon je u suštini dobra namera vlasti da se obračuna sa organizovanim kriminalom, ali to je istovremeno tako ubojit instrument kojim vi ukoliko se ne bude nalazio u rukama stručnog i poštenog čoveka, možete da pretovrite u jedan od najopasnijih koruptinvih elemenata“, upozorava Prelević.\n“To je, naravno, pitanje funkcionisanja i kontrole samog zakona. Jeste najopasniji udar na finansijsku stranu organizovanog kriminala, ali sa druge strane, vi vidite da u Beogradu ima droge kao i ranije, ubistava, otmica ljudi, krađe automobila, ali to ne vidite faktički na Specijalnom sudu i zato se ja pribojavam da država nema ozbiljnih kapaciteta za to“, kaže on.\nO luksuznim kućama, džipovima, skupocenim automobilima, umetničkim delima i svemu onome što bude oduzeto kriminalcima brinuće Direkcija za upravljanje oduzetom imovinom.\nNjihove prostorije i skladište za veliki deo te robe nalaziće se na Novom Beogradu u blizini Brankovog mosta.\nSada taj prostor izgleda ruinirano, u njemu je nekada bila garaža saveznih organa, ali je već neko vreme prazan.\nZa rekonstrukciju prostora u kome će se nalaziti roba ogromne vrednosti namenjeno je oko 120 miliona dinara.\nU jednom delu biće poseban sef za novac. Ukoliko prostor ne bude renoviran do prvog marta kada počinje primena zakona, direkcija će privremeno raditi u Ministarstvu pravde.\nSve - kuće, vile, pa i zemljišta biće prodavani na aukcijama. Zakon o oduzimanju imovine mogao bi da se odnosi gotovo na sve organizovane kriminalne gupe kojima se sudilo, pa i na pripadnike "zemunskog klana" i njihove porodice.\nTužilaštvo je nekoliko puta ponovilo da u postupcima koji su u toku paralelno prikuplja podatke o imovini izvršilaca.\nTužilaštvo će i biti nadležno za pokretanje postupaka po novom zakonu, a istragu o poreklu imovine vodiće posebna jedinice za finansijsku istragu MUP-a Srbije, koja bi trebalo da bude formirana do 1. marta.\nU više evropskih zemalja taj zakon postoji skoro 20 godina. Na primer, u Italiji u kojoj decenijama traje borba protiv mafije, zakon je donet još 1990. Tako je samo u jednoj akciji italijanske policije 2007. od mafije oduzeto šest milijardi evra.\nKonfiskovana imovina koristi se upravo za borbu protiv mafije, u društvene svrhe i kao pomoć siromašnima.


VELIKA BRUTALNA LAŽ je da su finansije nikad stabilnije a prihodi nikad veći! - Radio Košava\nVELIKA BRUTALNA LAŽ je da su finansije nikad stabilnije a prihodi nikad veći!\nVlada Srbije je i tokom ove godine nastavila s praksom da pre svega netransparentno i bez jasnih kriterijuma, iz budžetskih rezervi dotira lokalne samouprave, a samo Gradu Beogradu je po tom osnovu uplaćeno blizu četiri miliona evra, objavio je "Insajder".\n„Osim netransparentnog korišćenja republičkog novca, ovde se postavlja pitanje i zašto Grad Beograd dobija ponovo finansijsku injekciju, imajući u vidu izjave gradskih čelnika da finansije prestonice nikad nisu bile stabilnije, a prihod nikad veći“, navodi se na sajtu "Insajdera".\n„Nikada građanima nije objašnjeno ni po kojim kriterijuma, niti za koje namene se ovaj novac iz centralnog budžeta stavlja na raspolaganje lokalnim samoupravama.\nNajčešće obrazloženje u odlukama Vlade je održavanje tekuće budžetske likvidnosti ili smanjenjenje budžeta“, ukazao je "Insajder".\nOsnovni problem kod tih vanrednih davanja je, kako već godinama upozorava "Fiskalni savet", to što novac dobijen iz tekuće budžetske rezerve lokalne samouprave mogu da troše bez saglasnosti gradske skupštine i informisanja javnosti.


Prvenstvo Srbije u rvanju - VA014 INTERNET PORTAL\nNaslovna sport Prvenstvo Srbije u rvanju\nPrvenstvo Srbije u rvanju\nU subotu u Somboru održano je Prvenstvo Srbije u rvanju za uzrast satrijih pionira i veterana.\nNa pionirskom turniru nastupalo je 9 rvača valjevskog rvačkog kluba “Mladost”. Uz dosta dobrih borbi valjevci stižu do dva finala i dve srebrne medalje Kojić Uroša i Stanojević Ognjena. Bilo je još šansi za bronzana odličja medjutim bez uspeha. Sve ukupno “Mladost” na 6. poziciji ekipno.\nNa radost celog kluba ubeležen je i nastup veterana rvačkog sporta Saše Radovanovića koji u kategoriji do 130 kilograma zauzeo drugo mesto.\n“Zadovoljni smo ostvarenim na ovom turniru, najvažnije je da je nastavljen kontinuitet osvajanja medalja u svim uzrasnim kategorima na nacionalnom nivou. Ono što je za ponos da su momci motivisani, daju sve od sebe da odbrane boje svog kluba i grada. Rezultati pokazuju da sve ide u dobrom smeru ali naravno uvek može bolje. Nastup veterana pokazuje da je rvanje deo sportske kulture u Valjevu i nadamo se da će pokrenuti još više veterana našeg sporta da nam se priključe u radu. Narednog vikenda očekuje nas kruna ove sezone a to je seniorsko Prvenstvo Srbije u Subotici”, rekao je trener Darko Pantelić.


Foto: Ilustracija | Gasovod Sjeverni tok 2 dobio dozvolu za rad od Danske\nTanjug 01.10.2020 15:41\nMOSKVA - Kompanija Sjeverni tok 2 sa sjedištem u Švajcarskoj saopštila je danas da je pribavila sve potrebne dozvole od zemalja kroz čije teritorijalne vode prolazi istoimeni gasovod, uključujući i dozvolu za rad gasovoda u Danskoj.\nDanska energetska agencija (DEA) je ranije danas objavila da je izdala dozvolu toj kompaniji za rad gasovoda Sjeverni tok 2 pod određenim uslovima koji se odnose na bezbjedno funkcionisanje, prenijela je agencija Tass.\n"Puštanje u rad se može izvršiti tek kada najmanje jedna od dvije cijevi gasovoda prođe testiranje, dobije potvrdu i kada se ispune relevantni uslovi sadržani u građevinskoj i operativnoj dozvoli", saopštio je danski regulator.\nIz firme Sjeverni tok 2, koja je operater projekta ovog gasovoda, navode da trenutno razmatraju različite mogućnosti za nastavak polaganja cijevi.\n"Građevinske dozvole drugih zemaljama, na primjer Švedske i Finske, već sadrže dozvolu za rad. Nastavljamo sa razmatranjem različitih opcija za dalje polaganje cijevi gasovoda u Danskoj i blagovremeno ćemo informisati javnost o našim planovima", navodi se u saopštenju kompanije.\nKompanija je podnijela zahtjev za dobijanje odgovarajuće dozvole od Danske 18. novembra prošle godine.\nDo danas je završeno 93 odsto gasovoda Sjeverni tok 2, koji ide od Rusije preko dna Baltičkog mora do Njemačke. Izgradnja je obustavljena krajem 2019. godine kada je švajcarska kompanija za polaganje cijevi Olsis prekinula rad zbog američkih sankcija, podsjeća Tass.


Велика Албанија, а главни град Бондстил\nVelika Albanija, a glavni grad Bondstil\nDecenijama su o projektu Velike Albanije upozoravali malobrojni. Na sve je to domaća liberalna kvazielita odgovarala sa nipodaštavanjem „to je teorija zavere“ ili „pa šta i drugi su imali velikonacionalne državne projekte pa su propali“. Danas je jasno da je projekat Velike Albanije verovatno u završnoj fazi i da to nije tek „paranoja srpskih desničara“.\nDa ovo nije samo teza srpskih „diletanata desničara“ govore i izjave ozbiljnih srpskih istoričara Tako je naš istoričar Mile Bjelajac rekao da je „projekat podstaknut od turske Porte, na njega će se nasloniti Austrougarska, a kasnije i fašistička Italija i Treći rajh. Postoje dokumenta u Vašingtonu koja potvrđuju da su SAD 1940. znale da italijanska propaganda koristi ideju velike Albanije protiv Jugoslavije“. Većina istoričara u regionu slaže se da je projekat velike Albanije u toku. To potvrđuje i naš vodeći istoričar akademik Dragoljub Živojinović koji kaže da je „taj proces u toku odavno, on nije od juče. Za njega je glavno da ima podršku velikih sila. A Albanci danas imaju podršku SAD, pojedinih evropskih i muslimanskih zemalja. Srbija je u teškom položaju, a Makedonija je najranjivija“.\nNo ovaj projekat je tema „Platforme za rešavanje albanskog nacionalnog pitanja“ koju je 1998. godine usvojila Albanska akademija nauka i umetnosti u Tirani. O tome je pisao Danijel Igrec u tekstu Danijel Igrec: „Danijel Igrec: „Velika Albanija“ – stvarnost koja se dešava“. Intelektualci su trasirali put političarima. Prvo su o tome javno govorili opozicionari i radikalniji alementi kod Albanaca „kao o svom nacionalnom cilju“ da bi odnedavno predvođeni Edijem Ramom to lansirali i njihovi lideri i iz Albanije i sa Kosova. Cilj im je bio da se tema „Velike Albanije“ i na međunarodnom planu učini legalnom i legitimnom. Posle prvog talasa blage ili nekakve kritike od strane EU i SAD to postaje nešto „sasvim normalno“. Doduše to niko od velikih sila ne podržava javno ali niko nije ozbiljno ni reagovao.\nMnogo značajnije od „priče o Velikoj Albaniji“ je to što se u realizaciji ovog projekta otišlo dosta daleko. Proglašenjem „nezavisnosti“ Kosova, Ohridskim sporazumom u Makedoniji kojim se na terenu ova zemlja deli na albanski i makedonski deo, ali i aspiracijama na delove Crne Gore i Grčke se prilično jasno ocrtavaju konture Velike Albanije i bez crtanja megalomanskih mapa. Posete albanskih zvaničnika „preševskoj dolini“ i činjenica da će u pograničnim opštinama gde Albanci imaju većinu sedeti i predstavnici Albanije govori da se njihove aspiracije ne završavaju prostorom „nezavisnog Kosova“. Vidno je i golim okom da se i na Kosovu (koje ima svoju zastavu za žutim zvezdicama) i na drugim prostorima gde su Albanci većina forsira albanska zastava. Na kraji ali ne i najmanje bitno je očito i da se Edi Rama od Zapada promoviše kao lider svih Albanaca te da on nastoji da preko njega idu pregovori u Makedoniji o makedonsko-albanskoj koaliciji („Tiranska platforma“) ili da on predstavlja i kosovske Albance u svetu. Njegov predlog da Albanija i „Kosovo“ imaju jednog predsednika, zajedničku spoljnu politiku ide zapravo tim pravcem.\nNaravno kosovski Albanci ili Šiptari nisu spremni tako lako da prepuste liderstvo Tirani jer se oni smatraju najmlađom albanskom državom. Doduše projekat stvaranja „kosovske nacije“ za sada nema opipljive rezultate iako velike kulturološke i istorijske razlike između jednih i drugih nije mala te su i prisutni otpori „brzom ujedinjenju“. Pored toga prištinska politička elita nema interes da svoje pozicije žrtvuje tako lako i pri tome su ubeđeni da su oni ako ne „pijemont albanstva“ a ono barem ravnopravni sa Albanijom. NATO udar na Srbiju i povlačenje srpske vojske sa Kosova 1999. je omogućio stvaranje mita o „albanskom ustanku i vojnoj pobedi nad srpskim okupatorom“ u kome se neguje kult heroja OVK. Sve to „nemaju“ Albanci iz Albanije i stoga Priština nije sklona da se lako prikloni Tirani.\nNo sve ovo ne sprečava Albance da se integrišu svim sferama te da se ispod žita stvara Velika Albanija. U oblasti obaveštajnog rada postoji koordinacija albanskih službi i paraslužbi koje su isprepletene sa zapadnim obaveštajnim strukturama i narkokartelima. Druga važna činjenica je da je Albanija u NATO-u, da je Crna gora sa značajnom albanskom manjinom ušla u NATO, da će Makedonija verovatno po hitnom postupku ući u ovu vojnu megastrukturu. Na Kosovu je velika američka vojna baza Bondstil pa tamo u „natovskoj tvorevini“ i nije bitno formalno članstvo. Teško je naglasiti značaj Bondstila, ne samo u sferi vojnoj i bezbednosnoj već i u političkoj, osim da kažemo da će on biti glavni grad Velike Albanije\nTako će gotovo svi Albanci biti u jednoj „armiji“ (ista obuka i uniforme, komandni kadar unifikovan, međusobna saradnja…) je je NATO odavno prestao biti običan vojni savez već je postao vojna i bezbednosna megakorporacija koja integriše i usisava male vojske i stvara „nadvojsku“. Pored toga NATO u poslednje vreme nastupa i sa političko-ideološkom agendom što sve zajedno Albancima realno daje osećaj da se kroz formalne i neformalne natointegracije stvara jedna velikoalbanska vojna sila.\nPored vojnih i bezbednosnih integracija pod kišobranom američkih i zapadnih obaveštajnih službi i NATO pakta se na terenu dešavaju i ekonomske integracije albanskog etničkog prostora u jedinstveno tržište. Naime ugovorima pograničnih albanskih opština o malograničnom prometu se olakšava bescarinski promet albanskih roba, zatim dogovorima albanskih tajkuna o međusobnom povezivanju i na kraju kampanjom „kupujmo albansko“ se zaokruđuje ova faza ekonomskih integracija. Na tom fonu je i prošlogodišnja izjava Edi Rame da ako se ne ubrzaju evrointegracije, koje Albanci doživljavaju kao šansu da na „mek“ način dođu do velikoalbanske ekonomske i političke integracije, oni će „biti primorani“ na direktan način ujediniti taj prostor aktiviranjem i formalno projekta Velike Albanije. Ova arogantna izjava upućena Briselu govori da Rama ima podršku Vašingtonu ali i to kako se shvataju evrointegracije u albanskim glavama.\nPored toga se Albanci i medijski integrišu da bi stvorili jedinstveno medijsko nebo. O tome je pisao Dragan Karadžić u tekstu „Stvaranje medijske Velike Albanije“ gde posebno potencira značaj tajkuna Veli Velije koji je još devedesetih otvorio prvu privatnu TV u Albaniji ALSAT koja ima svoje „podružnice“ u Makedoniji i Kosovu. On u tekstu kaže da je „Odavno osmišljena medijska strategija Albanaca i to sa jedinim ciljem- stvaranje velikoalbanskog medijskog prostora, nastavljena je aktivno na Kosovu nakon 2000. godine. Kao osnivači medija pojavljuju se političari – Veton Suroji osnivač televizije “Kohavision” i vlasnik lista “Koha Ditore” i Bažet Pacoli vlasnik lista “Lajm”. Zajednička strategija svih televizija je emitovanje putem satelita kako bi programi bili dostupni gledaocima u svim zemljama na Balkanu gde žive Albanci. U medijskoj sferi je vidljiva koordinacija, naročito oko vitalnih pitanja i kriznih situacija, većine albanskih medija bez obzira u kojoj se državi nalazili“. Tako se stvara i medijska integracija svih prostora gde žive Albanci što je jedan od uslova za uspešne integracije i u drugim sferama. Kada se sve ovo uzme u obzir vidimo da je projekat Velika Albanija daleko odmakao od „projekta“, a to da li će i kad to biti i „ozvaničeno“ i nije ključno pitanje.


08. 01. 2022 13:06\n07. 12. 2021 17:33\nLUKSEMBURG - Privreda evrozone zabilježila je rast od 2,2 odsto u trećem kvartalu 2021. u odnosu na prethodno tromjesečje, po desezoniranim podacima, prema danas objavljenoj procjeni Evrostata, statističkog zavoda Evropske unije.\nLUKSEMBURG - Rast inflacije u evrozoni iznosi u novembru ove godine 4,9 odsto na godišnjem nivou, prema današnjoj fleš procjeni Evrostata, statističkog zavoda Evropske unije.\nGodišnja inflacija u evrozoni u avgustu porasla na tri odsto\n31. 08. 2021 19:00\nGodišnja inflacija u evrozoni iznosila je tri odsto u avgustu, kada su se mjere protiv koronavirusa nastavile ublažavati.\n23. 07. 2021 08:47\nInflacija u evrozoni iznosila je u decembru minus 0,3 posto međugodišnje, zadržavši se na negativnoj teritoriji četvrti mjesec uzastopno, objavio je Zavod za statistiku EU, Evrostat.\nMinistri evrozone o koordinaciji mjera za ekonomski oporavak\n03. 11. 2020 22:36\n31. 07. 2020 22:26\n11. 07. 2020 21:50\n09. 07. 2020 16:04\nZvaničnici evrozone spremni su da dopuste ulazak Hrvatske i Bugarske u mehanizam Evropske berze dva (ERM-2) što je preliminarna faza za usvajanje evra kao valute u naredne tri godine, izjavili su danas izvori iz Brisela.


Niška televizija » Platni razredi za javnu upravu, ne za javna preduzeća\nObjavljeno 14.10.2014. 15:33\nMinistarka državne uprave i lokalne samouprave Kori Udovički naglasila je danas da je reforma državne uprave jedna je od ključnih stvari na koju Srbija treba da se fokusira i precizirala da se uvođenje platnih razreda ne odnosi na javna preduzeća već na javnu upravu.\nUdovički je pojasnila da će u sklopu reforme državne uprave platni razredi biti uvedeni za državne i lokalne službenike, prosvetu, zdravstvo i da obuhvata oko 500.000 zaposlenih.\nOna je precizirala da je cilj uvođenja platnih razreda pravednost, ali i kontrola, kao i da će oni koji odskaču u zaradama biti dovedeni u „prihvatljive razmere“.\nNepravde se, kako kaže, najlakše ispravljaju podizanjem plata, ali da za to neće biti prostora jer je država u velikoj fiskalnoj konsolidaciji i da platni razredi nemaju nikakve veze sa smnjenjem plate.\nReforma državne uprave je, kako objašnjava, u strategiji proširivanja EU koju oni donose svake godine i odnosi se na ceo region. Udovički kaže da Evropa mora da veruje da Srbija, ali i ostale zemlje, menjaju svoje institucije, da je odgovorna zemlja i da može da obezbedi evropske vrednosti.\nInače, U državnoj upravi Srbije, agencijama i socijalnim fondovima u julu je bilo zaposleno blizu 34.000 ljudi, objavljeno je na sajtu Ministarstva finansija. Govoreći o viškovima u državnoj upravi da ima puno poslova koji nedostaju i puno suvišnih poslova koji jedni drugi koče, Udovočki kaže da „moramo da preuredimo celu državu, ali kada sve prebrojimo broj službenika ne odskače onoliko od potreba koliko se smatra“.\n„Mi moramo da napravimo prostor za nove poslove, za moderniju državu“, naglasila je ministarka i dodala da će se prvo pozabaviti ugovorima gde je neko doveo prijatelje i rođake koji se ne pojavljuju na poslu.


Hodžsona nije iznenadila Jokanova odluka - Sportske.net\nHodžsona nije iznenadila Jokanova odluka\nTo se na kraju videlo i po rezultatu.\nJokan ne očajava: ''Nećemo valjda odmah da plačemo''PL - Žoržinjo već počeo da se isplaćuje, Luka bolji u londonskom "srpskom" derbiju!PL - Žoržinjo već počeo da se isplaćuje, Luka bolji u londonskom "srpskom" derbiju!Jokan odlučio, Mitar počinje! Gledaćemo srpski derbi!Koliko troše novajlije - Englezi u svom univerzumu!\nTrener fudbalera Kristal Palas Roj Hodžson rekao je danas da je njegov tim u pobedi nad Fulamom (2:0) kontrolisao igru u drugom poluvremenu i da je gol Vilfreda Zahe bio verovatno ključan u toj utakmici.\nGolovima Zahe i Džefrija Slupa Kristal Palas je pobedio Fulam na startu Premijer lige i došao do tri boda, a Hodžson dodao je i da nije bio iznenađen postavom Fulama, kao i da je napravio dobar izbor golmana.\n"Nije bilo mnogo novih igrača, nije me previše iznenadila njihova postava. Visente Uajta je igrao dobro za nas u predsezoni, bilo je 'bacanje novčića' između njega i Henesija. Siguran sam da bi i on bio dobar na golu, ali Henesi je dobro igrao prošle sezone i nije bilo razloga da ga zamenim. Pokazali smo naš kvalitet u drugom poluvremenu", zaključio je Hodžson.


PREMIJERKA ŽESTOKO U ŽENEVI: Vreme je da priznate „Kosovo je Srbija“! (VIDEO) – KOMERSANT\nPREMIJERKA ŽESTOKO U ŽENEVI: Vreme je da priznate „Kosovo je Srbija“! (VIDEO)\n3. oktobra 2018. 6. oktobra 2018. by Komersant\nŽENEVA – Premijerka Ana Brnabić rekla je u Ženevi da je „ovo godina za priznanje Kosova onakvog kakvo jeste – kao autonomne pokrajine Srbije“.\nPremijerka je to rekla na konferenciji za novinare u Ženevi povodom skupa „Dijalog o Zapadnom Balkanu“, koji organizuje Svetski ekonomski forum.\n„Došli smo ovamo da pričamo o ekonomiji, budućem rastu svake zemlje u regionu, ali i regiona u celini“, rekla je Brnabićeva.\nPremijerka je navela da je Srbija najveća zemlja i najveće tržište u regionu, ali da je i dalje komparativno Srbija malo tržište, te istakla da „koliko god politika, ekonomija i društvo jaki i stabilni bili, ako postoji bilo kakva nestabilnost u regionu ili percepcija nestabilnosti, to utiče negativno na nas“.\nUkazala je da je Srbija prošla kroz četiri teške godine mera fiskalne konsolidacije i naglasila da je Srbija ostvarila suficit treću godinu zaredom u budžetu, da je prepolovljena nezaposlenost i da je lider u regionu po stranim direktnim investicijama.\nPRETHODNAIGUMAN SAVA O SUSRETU SA BLEROM: Nikad neprijatniji i hladniji susret!\nSLEDEĆANOVE PODMUKLE IGRE: Tači podržao ujedinjenje „Preševske doline“ i Kosova


Povratak u Šangaj: Salone del Mobile.Milano - Moj Enterijer – Kupatila, Nameštaj, Kuhinje, Garniture...\nPrateći uspeh prošlogodišnjeg debija, SEC - Šangajski izložbeni centar – bio je domaćin drugom izdanju Salone del Mobile.Milano u Šangaju, sa ne manje od 109 italijanskih brendova popunjavajući čitav izložbeni prostor, u želji za osvajanjem kineskog tržišta.\nTokom tri dana koliko je trajao Salone del Mobile.Milano Shanghai, prikazani su dizajn, kalsičan i luksuzni nameštaj, nudeći kineskim poseticima tri potpuno različita iskustva: Classic( 16 brendova,24 % više u odnosu na 2016.godinu), Design (58 brendova, 92% više u odnosu na 2016.godinu) i xLux ( 35 brendova, što je 92% više u odnosu na 2016. godinu).\n“Nakon prošlogodišnjeg velikog uspeha, činjenica da više od 100 italijanskih kompanija učestvuje na drugom izdanju sajma Salone del Mobile.Milano Shanghai, je potvrda izuzetnog značaja ovog mešunarodnog događaja”, saopšito je Etore Sekui, italijanski ambasador u Republici Kini.\nBrojke pokazuju sve veći porast zainteresovanosti za izuzetno visok kvalitet italijanskog dizajna i nameštaja za opremanje. Ne samo dizajnerski lepih i elegantnih, već izuzetno funkcionalnih i inovativnih, a pre svega zadivljujućih. Ovo je u potpunosti zahvaljujući italijanskim kompanijama umešnim u kombinovanju drevnih tradicija i tehnika sa neprestanim potragom za sve inovativnijim i najsavremenijim rešenjima. Ove godine, Salone del Mobile je ponovo predstavio jedan od najvećih resursa Italije u Kini, donoseći sa sobom atmosferu Milana, gde se Salone del Mobile održava već više od 50 godina.”\n"Ogroman uspeh drugog izdanja Salone del Mobile.Milano Shangai je ima ključnu ulogu za Italiju kada je u pitanju prodaja nameštaja u Kini. Italija je vodeći dobavljač zemlje, sa 18% udela u ukupnom uvozu robe u Kinu. Izuzetan rezultat - podstaknut sve snažnijom interakcijom između Federlegno Arredo Eventi, Italijanske trgovinske agencije ICE i izlagača - što nas dovodi do sve većeg ulaganja u ovu izuzetnu zemlju ", rekao je Emanuele Orsini, predsednik Federlegno Arredo Eventi.\nOve godine je takođe obeleženo i drugo izdanje SaloneSatellite Shangai, koje je privuklo najmanje 50 mladih kineskih dizajnera, dokazujući da je Kina uspešna platforma za razvijanje novih mogućnosti, istraživanja, ideja i eksperimentisanja. Pobednici su pozvani na sledeće izdanje SaloneSatellite, pod okriljem Salone del Mobile.Milano, u periodu od 17. do 22. aprila 2018. godine.\nTri Master Klase su bile jednako fascinantne, pružajući priliku za razmišljanje i diskusiju o dizajnerskim pitanjima, na čelu sa istaknutim ličnostima iz sveta italijanske arhitekture i dizajna - Mario Belini, Pjero Lisoni i Đankarlo Tintori - i tri jednako briljantna kineska dizajnera - Di Čang, Kuang Ming (Rai) Ču i Jami Ijang. Debate u organizaciji Salone del Mobile.Milano Shangai i njihovih medijskih partnera nisu bile ništa manje atraktivne, kao i izložba italijanskih enterijera u periodu od 1925.pa sve do danas, pokazujući da je Kina sve više zainteresovana za talijansku kulturu.\nOve godine je ponovo saradnja vlade, Ministarstva za ekonomski razvoj, u sastavu podsekretara Ivana Skalfarota, italijanske trgovinske agencije ICE, italijanske ambasade u Pekingu i ambasadora Italije u Narodnoj Republici Kini i vodećih italijanskih institucija u Kini je bilo od presudnog značaja za organizovanje ovog događaja od samog početka.\nPonovo je ove godine savez sa kineskim partnerom VNU Exibition Asia bio od ključnog značaja za realizaciju ovog događaja.\nClaudio Luti, predsednik Salone del Mobile.je naglasio “Ovaj događaj ima za cilj da deluje kao komercijalni i kulturni most između dve zemlje, Italije i Kine, olakšavajući plodonosni dijalog o temama izvrsnosti i kvaliteta proizvodnje Made in Italy proizvoda. Salone u Milanu je najbolji i najvažniji događaj dizajna na svetu, koji obuhvata kombinaciju inovacija, kreativnosti, industrijske dizajna i kvaliteta. Zbog toga nam je veliko zadovoljstvo što smo u mogućnosti da izvozimo mali deo naše vrednosti i izvrsnosti u Kinu, omogućavajući kineskim profesionalcima priliku da cene naše proizvode i daju našim kompanijama priliku da stupe u kontakt sa potencijalnim novim klijentima. "\nNaredno izdanje Salone del Mobile.Milano Shanghai održaće se u novembru 2018.\nsalone del mobile.milano shangai 2017\nPROČITAJTE SLEDEĆI TEKST: Srebrna kovanica u slavu modela FIAT 500


Zukorlić: Poštovaću odluku Agencije - Nova Borba\nZukorlić: Poštovaću odluku Agencije\n"Ukoliko Agencija za borbu protiv korupcije odluči da sam u sukobu interesa i da ne mogu da obavljam funkciju predsednika skupštinskog Odbora za obrazovanje, kako to tvrde demokrate, poštovaću njihovu odluku"\nIzvor: Tanjug/ Danas\nTo je izjavio poslanik Bošnjacke demokratske zajednice Sandžaka Muamer Zukorlić.\nKao predstavnik najvišeg zakonodavnog tela dužan sam svojim primerom da pokažem kako se poštuje zakon. Ipak, pre nego što postupim po toj odluci, tražicu od svog pravnog tima da mi protumači vrstu i stepen obaveza, rekao je Zukorlić za list Danas.\nOn je kazao i da ga isteresuje po kom osnovu su članovi parlamenta odgovorni Agenciji, ako se zna da je Skupština birala članove tog tela, da im je odredila platu i da oni poslanicima podnose izveštaje.\n"U tom začaranom krugu se gubi svaki smisao i postavlja se pitanje može li računopolagač, bilo da je u pitanju Agencija, revizor ili ombudsman, da ispituje svog poslodavca", rekao je Zukorlic, koji negira da je u sukobu interesa i smatra da se protiv njega vode psihološki pritisci.


Vesti online / Vesti / Svet / Ostavka: Ne mogu da podnesem to da je novinar ubijen\nSada već bivši ministar kulture Slovačke: Marek Madarič\n- Iskreno govoreći, kao ministar kulture ne mogu da podnesem da jedan novinar bude ubijen za vreme mog mandata - rekao je Madarič na konferenciji za novinare koju je prenosila televizija, javlja Rojters.\nUstreljena tela Kucijaka i njegove devojke pronađena su proteklog vikenda u njihovoj kući u mestu Velka Mača, istočno od prestonice Bratislave.\n* Nova premijerova asistentkinja\n* Slovaci naseli na lažni poziv da odbiju da ratuju\nSvi slovački mediji su jutros objavili nedovršenu priču na kojoj je radio ubijeni istraživači novinar, preneo je EU obzerver.\nKucijakova priča navodi umešanost italijanskog preduzetnika navodno povezanog sa kalabrijskom mafijom u slovačke farme i kompanije koje se bave energetikom.\nU trenutku kada je ubijen, Kucijak je radio na istraživanju o čoveku kojeg je italijanska policija označila kao veoma opasnu osobu, naveo je EU obzerver.\nKucijak je radio za novinarski sajt "Aktualne.sk", a uglavnom se bavio pričama u vezi sa utajom poreza.\n- Moramo da pronađemo one koji su to učinili što je pre moguće i da osiguramo bezbednost svih novinara - naveo je Kiska u saopštenju posle ubistva.\nUbistvo novinara osudili su slovački i evropski zvaničnici.\nSVET Šef slovačke policije odbija da podnese ostavku zbog ubistva novinara\nSVET Istraga ubistva slovačkog novinara, dvoje uhapšeno


Panović: Opozicija da shvati da mora da pobedi Vučića u neidealnim uslovima; Pavićević: Novi parlament će donositi odluke sa dugoročnim posledicama | Autonomija\nPanović: Opozicija da shvati da mora da pobedi Vučića u neidealnim uslovima; Pavićević: Novi parlament će donositi odluke sa dugoročnim posledicama\n"Praviti kult od bojkota je isto pogrešno"\nProgramski direktor Demostata Zoran Panović ocenio je u Novom danu TV N1 da opozicija nije iskoristila građanske proteste da se organizaciono konsoliduje. Rekao je i da je opozicija mogla da iskoristi dijalog o izbornim uslovima da pregovara i o bojkotu, ali i da treba da shvati da mora da pobedi Aleksandra Vučića u uslovima koji nisu idealni. Profesor FPN-a Đorđe Pavićević ocenio je da će budući sastav parlamenta, koliko god nelegitiman i privremen bio, biti u prilici da završi neke poslove koje je Vučić započeo, pre svega kada je reč o Kosovu.\nPanović je izbore koji bi trebalo da se održe 26. aprila ocenio kao tranzitorne i deo kampanje za izbore koji bi trebalo da se održe 2022. godine ili ranije. Kako je istakao, u ovom trenutku nema velikih dilema ko će biti pobednik izbora, sa bojkotom ili bez.\n„Mislim da su propuštene neke šanse. Pregovori (o izbornim uslovima) su mogli da se vode poštenije i otvorenije. Ako se ide u bojkot, da se pregovara i o bojkotu: kako će se bojkot predstavljati u medijima, da li će predstavnici bojkota biti u biračkim odborima, da se dogovori šta je uspešan ili neuspešan bojkot, kao na referendumu u Crnoj Gori“, naveo je on.\nAko nemate glavnu opoziciju na izborima, ti izbori jesu falični, istakao je Panović i podsetio da su partije temeljna institucija u višepartijskom sistemu. Međutim, ako je taj blok koji bojkotuje izbore okrnjen, onda rastu šanse vlasti da izbore predstavi što legitimnijim, dodao je on.\n„Bojkot je pokazao izvesne pozitivne rezultate, ali praviti kult od bojkota je isto pogrešno. Ako nije na neki način čvrst i homogen, ako vidite da se izlazi tamo gde može da se pobedi SNS, a ne izlazi se tamo gde ne može da se pobedi SNS, to je isto hipokrizija“, poručio je Panović.\nOcenio je i da je šteta što opozicija nije iskoristila velike protesta građana da se organizaciono konsoliduje, jer ovoliki broj partija i pokreta je, kako je rekao, nesnošljiv, i omogućava Vučiću da vlada komotnije, a često i bahatije.\nOpozicija, prema njegovim rečima, mora da shvati da im Vučić nikada neće dati idealne uslove u kojima bi mogli da ga pobede, već da ga moraju pobediti u uslovima koji nisu idealni.\nPanović je uveren i da za razliku od 2014. ili 2016. godine, kada je SNS hteo da uzme što više glasova, Vučiću sada odgovara da osvoji nešto manje mandata kako bi se došlo do relaksacije političkog života koja bi mu odgovarala za „neke ozbiljnije radove“, pre svega ustavne reforme.\nProfesor Pavićević je dodao da će budući sastav parlamenta, za razliku od sadašnjeg, verovatno biti u prilici da može da sprovede neke važne stvari.\n„Sadašnji (saziv parlamenta) nije imao potrebnu većinu da se promeni Ustav, a pitanje je da li bi se ratifikovali neki važni međunarodni sporazumi. Sporazum o Kosovu verovatno ne bi, jer status Kosova mora da se menja po proceduri kao Ustav – morate imati dvotrećinsku većinu. Tako da koliko god taj parlament bio nelegitiman i privremen, može da odradi veliki posao za vladajuću stanku, ako budu išli na velike izmene koje bi mogle da ostave dugoročnije posledice“, istakao je Pavićević.\nIako sa sniženim cenzusom rastu šanse ekstremne desnice da se nađe u parlamentu, Pavićević smatra da su male šanse da oni budu značajan koalicioni partner u Vladi, i da bi sadašnjoj vlasti više odgovarala saradnja sa strankama koje se okupljaju u evropskom bloku.\n„To bi dalo neku vrstu legitimiteta prema EU, uvelo bi u neku mirniju vladavinu koja bi mogla da pomogne da se okonačaju neki poslovi koje je Vučić započeo, a koje sa desnicom ne bi mogao da izvede, pre svega mislim na pregovore o Kosovu“, kazao je on.


Pašalić: Očekujem da policija izvesti tužilaštvo i sud o primedbama u slučaju Savamala - Nova ekonomija\nPašalić: Očekujem da policija izvesti...\nZaštitnik građana Zoran Pašalić izjavio je da je slučaj rušenja objekata u Savamali u ovom trenutku u rukama policije, tužilaštva i suda i da očekuje da ih policija izvesti po primedbama koje su upućene u tom slučaju.\nPašalić je u intervjuu za Novi magazin rekao da je još 19. februara taj slučaj sa pozicije zaštitnika arhiviran, iscrpljena su sva sredstva koja su bila na raspolaganju osim tog javnog zahteva za razrešenje koji se može tumačiti na više načina.\nNa pitanje da li će pošto policija završi posao, postupati po pojedinačnim pritužbama oštećenih, Pašalić je potvrdno odgovorio.\n"Apsolutno, predmet je arhiviran u smislu dosadašnjih procedura, ali to je globalni slučaj koji će izroditi mnogo pojedinačnih i svakako da će zaštitnik građana postupati po pritužbama svih koji se budu javili", istakao je on.\nPašalić je rekao da je za dva i po meseca koliko je na funkciji zaštitnika, kroz kancelariju ombudsmana prošlo 120 ljudi i da se njihove pritužbe u najvećem broju odnose na oblast pravosuđa, zatim rad određenih institucija, često u lokalu, koje su se oglušile određeno pravo.\nZaštitnik je, kako je rekao, od 12. oktobra krenuo u obilazak Srbije, prvo na jug a onda i u njene ostale delove.


PCVesti - HP predstavlja nova rešenja za mala i srednja preduzeća – HP MSA, HP StoreEasy inovacije i HP Simply StoreIT\nby newsmasteron 16.05.2013\nBEOGRAD, 13. maj 2013. — HP omogućava malim i srednjim preduzećima, kao i državnim institucijama, da maksimizuju ulaganje u storidž sledećom generacijom MSA sistema diskova, unapređenjima HP StoreEasy Storage ponude i novim programom za partnere.\nNovi HP MSA 2040 Storage donosi najbolji odnos dostupnosti i performansi u odnosu na Fibre Channel sisteme slične cene. (2) Kao prvi sistem u svojoj klasi koji donosi 16-gigabitno Fibre Channel povezivanje,(3) MSA 2040 sistem je spreman za veće zahteve. Ova propusna moć, uz kvalitetan kontroler i SSD performanse, podržava sve veća opterećenja i maksimizuje investiciju. Zahvaljujući tome, korisnici će:\nNa osnovu HP-ovog internog testiranja modela HP MSA 2040, IBM DS3500 i Dell MD3600.\nNa osnovu HP-ovog internog testiranja modela HP MSA 2040, IBM DS3500 i Dell MD3600, kao i javno dostupnih cena u aprilu 2013. godine.\nNa osnovu HP-ovog poređenja objavljenih specifikacija konkurentskih proizvoda slične cene i mogućnosti.\nOčekivane cene. Krajnje cene se mogu razlikovati.\nMicrosoft i Windows are U.S. su registrovani zaštitni znaci kompanije Microsoft.\nPhilips 27-inčni monitor sa integrisanom web kamerom i mikrofonom


Žene lideri i održivi razvoj- istinski ravnopravne | Belle Amie\nOtpad nije smeće 34\nŽene lideri i održivi razvoj- istinski ravnopravne\n10:27, 05. 10. 2019 >> 10:53 Urednik Društvo, Niš, Vest dana 0\nNačelnica Nišavskog upravnog okruga Dragana Sotirovski na poziv Ministarstva za rad, zapošljavanje, boračka i socijalna pitanja prisustvovala je Međunarodnoj konferenciji „Žene lideri i održivi razvoj – istinski ravnopravne“, koja je održana u beogradskom hotelu Hajat. Na konferenciji su učestvovale liderke i uspešne žene iz sveta politike i biznisa iz zemlje i inostranstva, objavljeno je na sajtu Nišavskog upravnog okruga.\nKonferenciju je otvorio ministar inostranih poslova i prvi potpredsednik Vlade Ivica Dačić koji je istakao “da su žene jače i posvećenije od muškaraca i da bi voleo da su svi muškarci hrabri, posvećeni i verni, kao što su to žene”.\nKonferencija je organizovana sa ciljem afirmacije doprinosa koji žene na rukovodećim položajima u društvu pružaju u ostvarivanju ciljeva održivog razvoja Ujedinjenih Nacija.\nMinistarstar za rad, zapošljavanje, boračka i socijalna pitanja Zoran Đorđević je na otvaranju konferencije istakao da ovo ministarstvo aktivno radi na unapređenju položaja žena, a da Srbija može da bude primer drugim zemljima, s obzirom na činjenicu da su žene na visokim položajima, predsednika Vlade i Skupštine, na mestu guvernera i ministara.\nNačelnica Nišavskog okruga je posetila izložbu slika „Znamenite Srpkinje”, koja je tim povodom organizovana, a potom je razgovarala sa ženama liderima iz Azerbejdžana, Rusije, Konga, Republike Srpske i Srbije, koje su na konferenciji govorile o ravnopravnosti polova, položaju žena u sredinama iz kojih dolaze, njihovom uticaju u političkom životu, potrebi ekonomskog osnaživanja žena, prevenciji i sprečavanju nasilja nad ženama i suzbijanju trgovine ženama.


Republika / Sad se kaje: Sloba priznao zbog čega bi voleo da se vrati u prošlost!\nSad je kasno da se kaje... Sloba Radanović\nMeđutim, činjenica da se više ne viđa s Kijom, Slobu izgleda izjeda obzirom na to da je danas objavio status u kom žali zbog nekih svojih postupaka u prošlosti.\nPevačevo ime često se spominje i u drugoj sezoni rijalitija, a Luna Đogani ističe kako je napravila grešku što je bila sa Slobom, pa je pomenula i da je ranije varao svoju ženu Kiju Kockar.\nDani sreće... Sloba i Kija\nSloba je sada na društvenim mrežama napisao da ima samo jednu želju, a to je da vrati vreme.\n- Ponekad želim da se vratim kroz vreme i udarim sebe pesnicom u lice - napisao je on.\nMa udri, nije kasno ni sada...\nEstrada Zabava Sloba Radanović Pevač Prošlost Kija Kockar Pevačica


► Ministarstvo kulture osudilo ubacivanje letaka u dvorište N1 ali i leplenje\nMinistarstvo kulture i informisanja ocenilo je danas da je ubacivanje pretećih letaka u dvorište televizije N1 "nesumnjivo" ugrožavanje bezbednosti novinara tog medija, ali i da je "nedopustivo" da učesnici protesta Jedan od pet miliona "svake subote obilaze zgradu RTS na koju lepe plakate, farbaju vrata i slično, čime vrše pritisak na zaposlene u Javnom servisu".\nOsuđujući te postupke, Ministarstvo je u saopštenju navelo da se "apsolutno zalaže za slobodan protok informacija, slobodu mišljenja i govora, dok to ne ugrožava bilo kog građanina Srbije".\n"Srbija ne sme da postane zemlja u kojoj se politički stavovi i uverenja izražavaju na način suprotan zakonu, javnom redu i opštem interesu. Pritisci na novinare su neprimereni i za svaku osudu u svakom demokratskom društu i zato se s pravom očekuje da policija i tužilaštvo, u koje Ministarstvo kulture i informisanja ima apsolutno poverenje, učini sve da se akteri ovog čina kao i njihovi nalogodavci, privedu pravdi i primereno kazne", naveli su iz tog resora povodom ubacivanja letaka u dvorište televizije N1.\nNepoznate osobe ubacile su u sredu uveče letke u dvorište televizije N1, u vreme emitovanja emisija "Prešing" u kojoj je gost bio predsednik Samoopredeljenja i budući premijer Kosova Aljbin Kurti.\nPo navodima N1, na lecima su bile fotografije albanskog premijera Edija Rame i Jugoslava Ćosića - programskog direktora te televizije i autora emisije "Prešing", ispod kojih piše "ima neka tajna veza".\nN1 je podsetila da su sredinom oktobra u dvorište ubačeni leci na kojima je pisalo "Republika Srbija doviđenja. Dobrodošli u Luksemburg".


Beograd, 07. Avgust 2014. PR Objave: Najava -\nProgram je namenjen studentima završnih godina i diplomcima starosti između 20 i 30 godina sa dobrim znanjem engleskog jezika. Prethodno radno iskustvo nije neophodno, ali je poželjno. Prakse se realizuju u univerzitetima, jezičkim centrima i školama, kampovima i vrtićima. Konkretno vreme prakse se određuje u dogovoru sa institucijom u kojoj se praksa obavlja, a samo trajanje je između 3 i 6 meseci. Iznos mesečne plate kreće se između 400$ i 1000$ u zavisnosti od grada i prirode prakse. Rad u internacionalnom okruženju kao prilika da se znanja, iskustva i veštine razmene sa drugim kulturama, danas je jedna od ključnih stvari koja izdvaja uspešne mlade ljude. Između ostalog, prakse u oblasti jezičkog obrazovanja u Rusiji za cilj imaju povezivanje mladih iz Srbije sa Rusijom i pružanje internacionalog praktičnog iskustva kao odskočne daske za dalje poslove u struci.\nje globalna mreža studenata koja razvija liderski potencijal mladih i pozitivno utiče na društvo. Prisustvom u 117 zemalja, AIESEC predstavlja najveću organizaciju vođenu od strane studenata. Svojim programima internacionalnih praksi i organizacijom edukativnih i društveno odgovornih projekata, AIESEC pruža mladima jedinstvenu mogućnost za lični i profesionalni razvoj.\nkonkurs, praksa, rusija, aiesec, inostranstvo\nq: 19 - t: 0.12984 sec


U Srpskoj virus korona potvrđen kod 78 osoba - BIGportal.ba\n17 Avgusta, 2021 17 Avgusta, 2021 090\nOd posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske, Univertzitetskoj boilnici u Foči te u bolnicama Sv. Vračevi u Bijeljini i Sv. apostol Luka u Doboju izvršeno je testiranje 356 laboratorijskih uzoraka, a virus korona potvrđen je kod 78 osoba.\nRadi se o 28 muškarca i 50 žena, od kojih je osam mlađe, 56 srednje i 14 starije životne dobi.\nPrema mjestu prebivališta, 12 osoba je iz Banjaluke, devet iz Bijeljine, osam iz Prijedora, po pet iz Bileće, Laktaša i Modriče, po četiri iz Gacka i Teslića, po tri iz Doboja, Prnjavora, Srpca i Šamca, po dvije iz Broda, Višegrada, Ugljevika i Čelinca i po jedna iz Dervente, Istočnog Novog Sarajeva, Lopara, Milića, Foče i Šipova.\nDo sada je u Republici Srpskoj potvrđeno 64.934 slučaja virusa korona, a preminule su ukupno 3.822* osobe kod kojih je potvrđen test na virus korona.\nU Republici Srpskoj, od novog virusa korona, do sada se oporavilo 57.980 osoba, a testirano je ukupno 294.505 osoba.\nUkupan broj hospitalizovanih u Republici Srpskoj je 96, u Univerzitetskom kliničkom centru Republike Srpske 50, a u ostalim bolnicama 46. Na respiratoru je 6 osoba (4 u Univerzitetskom kliničkom centru Republike Srpske, 2 u ostalim bolnicama).\nU Republici Srpskoj pod zdravstvenim nadzorom trenutno je 772 osoba, a nadzor je završen kod 194.025 osoba.


Tajne zalihe - Pravni Skener\nPočetna » Tajne zalihe\nProjekat „Tajne zalihe“ se provodi u okviru inicijative “Građani imaju moć“ koju realizuje CRTA. Glavni cilj inicijative je uključivanje građana u procese odlučivanja, odbrana javnog interesa i kontrola instutucija.\nProjekat „Tajne zalihe“ je usmeren na podizanje transparentnosti trošenja lekova u zdravstvenim ustanovama, ali i podizanje svesti građana o značaju trošenja sredstava kroz postupke javnih nabavki lekova.\nPraćenje centralizovanih javnih nabavki lekova uključuje:\nocenu saradnje ustanova u zdravstvenom sistemu,\nplaniranje javnih nabavki lekova i vakcina,\nsprovođenje centralizovanog postupka javnih nabavki lekova,\ntrošenje lekova i vakcina.\nMonitoring obuhvata Republički fond za zdravstveno osiguranje, Institut za javno zdravlje „Dr Milan Jovanović Batut“, zavode za javno zdravlje, domove zdravlja, opšte bolnice, kliničko-bolničke centre i kliničke centre.\nPredmet analize su lekovi sa Liste lekova A, A1, B, C i D i vakcine za obaveznu imunizaciju.\nPrevPrethodnaUnapređenje pristupa zdravstvenoj zaštiti osoba sa retkim bolestima kroz zagovaranje i informisanje građana i građanki obolelih od retkih bolesti\nSledećaZelena transparentnost javnih nabavki u zdravstvu (unapređenje)Next


Izložba fotografija Beograda u godini korone do 15. maja u KC Grad - Kultura - Dnevni list Danas\nPočetna » Kultura » Izložba fotografija Beograda u godini korone do 15. maja u KC Grad\nIzložba fotografija Beograda u godini korone do 15. maja u KC Grad\nIzložba fotografija „Beograd 2020“ Nikole Vrzića, koja predstavlja njegov pogled na proteklu godinu, održava se u galeriji Kulturnog centra Grad.\n0Piše: N1 04. maja 2021. 20.16\nAutor izložbe Nikola Vrzić Foto: N1\nNikola Vrzić je video montažer N1, fotograf, a radio je i na brojnim dokumentarnim filmovima, kao i na video montaži muzičkih spotova.\nFoto-dnevnik godine za nama, godine u kojoj je virus promenio i izgled grada. Fotografije Nikole Vrzića predstavljaju vizuelne beleške, kako autor navodi, promena u identitetu grada, javnom gradskom prostoru, ljudima koji ga svakodnevno koriste u iščekivanju, strahu, uzdrmanog poverenja.\nOvaj foto projekat autor je započeo kao reakciju na situaciju u kojoj smo se svi našli početkom prošle godine.\n„Ideja je bila da se projekat realizuje pod nazivom ‘virus’, ali kako se vremenom pokazalo da se ništa brzo neće promeniti, skliznuo je u oblik fotodnevnika, tj beleženja svakodnevice u uslovima u kojima smo se našli. Taj prvobitini strah koji se pojavio i koji je bio sveprisutan, vremenom se transformisao u pitanje poverenja, na ličnim nivoima, u svakodnevnim odnosima i pitanje poverenja u institucije koje su donosile represivne mere. Čini mi se da smo sve vreme bili u nekom limbu, išćekivanju razrešenja situacije u kojoj smo se našli. To je osnovna ideja kojom sam se vodio radeći projekat“, navodi autor izložbe Nikola Vrzić, a prenosi N1.\nIzložba u KC Gradu otvorena je do 15. maja.\nIzložba, kc grad, Korona virus, Nikola VrzićBeograd\nPetar Đurić: Pokojni otac je verovao čak i Vučiću u svojoj naivnoj, umetničkoj duši


DOMINIRAO NARKO TRŽIŠTEM AZIJSKO-PACIFIČKE REGIJE! Uhapšen azijski "El Čapo", jedan od najtraženijih bjegunaca na svijetu! - GlobalCir\nHolandska policija saopćila je danas da je na aerodromu “Shiphol” u Amsterdamu uhapšen lider velike azijske narko bande Ce Či Lop koji je naveden kao jedan od najtraženijih bjegunaca na svijetu i porede ga sa meksičkim narko bosom Hoakinom Guzmanom.\nPortparol holandske policije Tomas Ajling rekao je da Ce Či Lop (57) ima dvojno kinesko-kanadsko državljanstvo i da je uhapšen na zahtjev australijske policije koja predvodi istragu kojom je otkriveno da njegova organizacija dominira trgovinom narkoticima u azijsko-pacifičkom regionu.\nPrema njegovim riječima, Lop bi trebalo da bude isporučen neposredno nakon pojavljivanja pred sudijom i da je on priveden bez incidenta na amsterdamskom aerodromu “Shipol”. “On se nalazi na listi najtraženijih i uhapšen je na osnovu primljenih informacija”, naglasio je Ajling.


Selaković: Briga za Srbe u regionu i dijaspori ostaje prioritet - Kosovo Online\n3. Januar 2022. • 13:45\nJedan od prioriteta Ministarstva spoljnih poslova i u narednom periodu ostaje briga za Srbe u regionu i dijaspori, poručio je ministar spoljnih poslova Srbije Nikola Selaković i dodao da će se nastaviti rad na očuvanju nacionalnog i kulturnog identiteta pripadnika srpskog naroda gde god da žive, prenosi Tanjug.\nSelaković je istakao da su Srbiji, kao zemlji koja se graniči sa osam država, odnosi u regionu od izuzetnog značaja, i da zbog toga dalji razvoj unapređenja regionalnih integracija, kao što je inicijativa Otvoreni Balkan, može mnogo dobrog da donese ne samo Srbiji, već i svima oko Srbije.\nKao jedan od prioriteta rada resornog ministarstva u narednom periodu, Selaković je istakao nastavak brige o Srbima u regionu i dijaspori.\n"To je nešto čemu polažemo veliku pažnju, mnogo ulažemo u tu vrstu naših aktivnosti i uveren sam da ćemo sa već do sada ozbiljno ostvarenim rezultatima na tom polju, imati još veću motivaciju da u budućnosti radimo ozbiljan posao kada su u pitanju naši iseljenici, kao i pripadnici našeg naroda u regionu", kazao je Selaković u intervjuu za Tanjug, govoreći o vezi matice i ljudi u rasejanju.\nKako je rekao, Srbiju očekuje još mnogo toga da uradi po tom pitanju i istakao rad na očuvanju nacionalnog i kulturnog identiteta pripadnika srpskog naroda, kao i ono što je započeto protekle godine - širenje mreža škola za učenje srpskog jezika i kulture.\nSelaković navodi da je samo u jednoj godini, nezavisno od Ministarstva prosvete, prvi put Ministarstvo spoljnih poslova, odnosno Uprava za saradnju sa dijasporom i Srbima u regionu uspela da otvori 26 novih dopunskih škola srpskog jezika i kulture.\nTakođe, u jednoj godini povećan je broj učenika u tim školama za 20 odsto.\n"To je prvi put radilo Ministarstvo spoljnih poslova i u prvoj godini imali smo ovakav rezultat i direktor Uprave Arno Gujon i ja, tome smo pridali veliki značaj", naveo je Selaković.\nUveren je da će i vlada prepoznati to njihovo pregalaštvo i rezultate i da će im u narednom periodu dati još više sredstava i podstreka da se time bave.\nDrugi prioritet, kako kaže Selaković, jeste pomoć sunarodnicima naročito u regionu i u onim sredinima gde se živi izuzetno teško ili gde je reč o ratom zahvaćenim područjima devedesetih godina.\nŠef srpske diplomatije kaže da je tu od najveće koristi konkretna pomoć, kao što je već pomagano Srbima u Posavini, Grahovu, Bosanskom Petrovcu.\nNa taj način, kako kaže, pomaže se sunarodnicima u regionu, a gde će ta pomoć imati suštinski značaj za njihov opstanak, za njihov život, egzistenciju.\n"Koliko god se neko zlonameran ili pokondiren smejao tome, kada jednoj porodici sa 16-oro dece poklonite kravu, vi ste im poklonili jedno radno mesto u toj kući, jedan izvor prihoda, a prvi put to danas radi naša država preko Upave za saradnju sa dijasporom i Srbima u regionu", podvukao je Selaković.\nKada je reč o dijaspori u širem smislu, odnosno iseljenicima na drugim kontinentima i drugim državama Evrope, Selaković kaže da je suština da diplomatsko - konzularna predstavništva, pored toga što predstavljaju državu pred stranim vladama, budu servis državljana u rasejanju.\n"To je nešto što je do sada po neustaljenoj i promenljivoj praksi retko bio slučaj, a to mora da bude imperativ. Suočili smo se sa jednim delom sistema koji godinama nije obnavljan, u koji godinama nije ulagano na odgovarajući način, koji je zastao, koji je u jednom trenutku postao prezagušen i na tome ćemo raditi mnogo više", najavio je šef srpske diplomatije.\nU planu je, kako kaže, i rad na registru dijaspore, odnosno pokušaj da se na neformalan način Srbi u rasejanju popišu i okupe.\nSelaković kaže da naš narod u dijaspori ima udruženja, ali da mnogi nemaju vremena da se bave udruženjima, te da je plan da se svi ti ljudi okupe i da za sve njih, kao i za nas ovde, promoviše se zajednički imenilac, a to je Srbija.\n"Možemo da se razlikujemo u mnogim stvarima, ali kada je u pitanju naša matica, nikakve razlike nema. Nastavićemo da delamo u tom smeru, a da bismo sve to uspeli da postignemo i da bismo nastavili da se bavimo uzlaznim trendom ovim za nas egzistencijalnim važnim pitanjima, od suštinske važnosti je da očuvamo mir i stabilnost u Srbiji", naveo je Selaković.\nNa taj način, smatra on, očuvaće se i mir i stabilnost u čitavom našem regionu, što ujedno predstavlja i garant za ekonomski razvoj.\nNikola Selaković Srbija Ministarstvo spoljnih poslova Srbije dijaspora Otvoreni Balkan regionalna saradnja\nVang Ji: Srpski narod ima kičmu, Vučić izvanredan lider, Kina poštuje teritorijalni integritet Srbije\nMinistar spoljnih poslova Kine Vang Ji izjavio je danas u Beogradu da će Kina i dalje čvrsto da podržava teritorijalni integritet, suverenitet i nezavnost Srbije i da će po tim pitanjima stajati blisko uz srpski narod, za koji je rekao da "ima kičmu".\nSelaković o samitu u Sloveniji: Evropska unija da vrednuje ono što je Srbija uradila


Šećerana Crvenka-pobednik u energetskoj efikasnosti\nAktuelno / Štampa / Šećerana Crvenka-pobednik u energetskoj efikasnosti\nFabrika šećera Crvenka proglašena je danas za pobednika u oblasti energetske efikasnosti u Srbiji, saopštila je Evropska banka za obnovu i razvoj (EBRD).\nNa ceremoniji dodele priznanja u Beogradu, na kojoj su učestvovali predstavnici poslovne i političke zajednice, EBRD je izdvojila šest najboljih projekata koji su finansirani iz sredstava Kreditne linije za finansiranje održivih energetskih sistema zapadnog Balkana (WeBSEFF).\nPobednici su predstavnici niza sektora – od šećerana do celičana i planinskih odmarališta, od proizvodnih linija do kotlova na biomasu i geotermalnih energetskih sistema.\nSvi ti dobitnici služe kao primer da ulaganja u uštedu energije povećavaju konkurentnost na različite načine, ukljucujući smanjenje operativnih troškova i izdataka za održavanje i da povećavaju efikasnost korišćenja sirovina, saopštila je EBRD.\nOstali dobitnici su proizvođač džema „Vud master“ za najuspešniju investiciju u obnovljivu energiju i fabrika nameštaja „Termal inženjering“, čiji je projekat povrh energetske uštede pokazao najveću „dodatu vrednost“.\nTakođe su dodeljene nagrade u potkategorijama – za najbolji projekat u proizvodnji, preradi hrane i sektoru efikasne izgradnje, u kojima su pobednici kompanije „Stublina“, „Martis komerc“ i „MK Mauntin rizort“.


04 Avgust 2017, 14:47\n"U mom slučaju promenilo se četiri tužioca, što je vrlo jasna indikacija kako je proces vođen. Dokazi su od samog početka apsolutno utvrdili da nije postojao nijedan element krivice osim one koja se našla na naslovnim stranama režimskih tabloida," rekao je Šutanovac u saopštenju DS-a.\nAgencija za borbu protiv korupcije je u pisanom odgovoru CINS-u navela da "ne komentariše sudske odluke i ne meša se u rad sudova koji su nezavisni i samostalni u odlučivanju."\nTokom novembra iste godine urađena je fizička deoba zgrade prema kojoj je određen stan koji bi pripao Šutanovcu. Iako zgrada još uvek nije bila izgrađena Šutanovac se konsultovao o tome da li treba da prijavi budući stan sa koleginicom Tanjom Mišćević, koja je tada bila državni sekretar u Ministarstvu odbrane, a danas je šefica Pregovaračkog tima za pristupanje Srbije EU. Pre rada u Ministarstvu odbrane Mišćević je bila članica upravnog odbora Agencije za borbu protiv korupcije koju je Šutanovac "prijateljski zamolio" da se u Agenciji raspita o njegovim obavezama.\nKrajem oktobra 2016. Prvi osnovni sud doneo je oslobađajuću presudu uz konstataciju da "nema dokaza da je okrivljeni u konkretnom slučaju postupio u nameri neprijavljivanja imovine".


Rusija još nije dobila dokaze da je ikona ukradena\nRusko Ministarstvo spoljnih poslova saopštilo je danas da ta zemlja još uvijek nije dobila dokaze da je ikonu poklonjenu ministru spoljnih poslova Sergeju Lavrovu u Sarajevu posljednji vlasnik stekao nelegalno.\nRusko ministarstvo je ocijenilo da se situacija oko ikone u medijskom prostoru Bosne i Hercegovine i nekolicini drugih zemalja koristi da bi se Rusija diskreditovala.\n– Uprkos činjenici da je ruska strana diplomatskim kanalima vratila ikonu darodavcima kako bi se razjasnilo njeno poreklo, medijskim prostorom Bosne i Hercegovine i nizu drugih zemalja nastavljaju da se šire neosnovane spekulacije o sudbini ikone, koje bacaju senku na Rusiju, navodi se u saopštenju Ministarstva , prenosi TASS.\nIpak, ova epizoda već je postala “predmet ciničnih manipulacije i nepoštenih igara u medijskom prostoru”, dodaje se, prenosi TASS.\nUmesto da sačekaju zvaničan zaključak relevantnih institucija, kako se dodaje, “beskrupulozni novinari proturaju sopstvene fantazije kao pouzdanu informaciju”.\nU saopštenju ruskog ministarstva navodi se da je primetno da neki mediji koriste omiljeni hobi Zapada da traže “prste Kremlja” svuda i u svemu i da su spremni da iskoriste bilo koji, uključujući i krajnje neadekvatan izgovor za podsticanje antiruske propagande.\nSrbski član i predsedavajući Predsedništva BiH Milorad Dodik poklonio je ikonu Lavrovu 14. decembra prilikom susreta u Istočnom Sarajevu.\nPosle protestne note ukrajinske ambasade u Sarajevu ikona je predata ambasadi BiH u Moskvi nakon čega je pohranjena u sef koji se nalazi u kabinetu Milorada Dodika u Predsedništvu BiH.


Podjela vlasti u TK-a: I SDA I SDP ŽELE MUP, ZDRAVSTVO I OBRAZOVANJE – Radio Feral\n14/01/2011 Mirza Musanovic\t0 Comments\nPregovarački timovi SDP-a i SDA danas bi trebali riješiti pitanje konačne raspodjele ministarskih resora u Vladi TK izme|đu ovih dviju stranaka. Kako je ranije dogovoreno, SDA će pripasti pet ministarskih pozicija, a SDP-u sedam, s tim što bi se iz ove kvote namirila Narodna stranka Radom za boljitak (NSRzB).\n– Mislim da će tokom vikenda biti dogovorena i imena budućih ministara naših dviju stranaka, tako da bismo početkom sedmice candidature trebali proslijediti centralama u Sarajevo na verifikaciju, a ubrzo poslije toga pristupiti imenovanju Vlade – kazao nam je mandatar za sastav nove Vlade TK Sead Čaušević.\nČaušević je potvrdio da je dogovor u vezi s raspodjelom većine ministarstava skoro postignut, ali da postoje neka ministarstva koja žele da dobiju obje stranke. Saznajemo da bi SDA mogao pripasti resor prostornog uređnja i okoliš, oljoprivrede, finansija, boračkih pitanja i unutrašjih poslova. Također, i SDA I SDP, pored ostalog, žele MUP, ali i resor obrazovanja i zdravstva.\n← Pobjeda Švedske na startu Svjetskog prvenstva u rukometu\nU državnu službu se ne može primiti ‘bolonjac’ →\nKasnit će isplata 30 posto penzija\n07/05/2015 Mirza Musanovic 0\n12/09/2019 12/09/2019 Mirsad Zulic 0\n05/07/2016 Mirza Musanovic 0


Crnogorska policija preduzima mere na utvrđivanju svih činjenica jutrošnjeg ubistva i samoubistva u podgoričkim naseljima Siti kvart i Donja Gorica, a za sada je pronašla je pištolj kojim je izvršen zločin.\nSvaki šesti kontrolisani vozač u Crnoj Gori bio pod uticajem alkohola\nCrnogorska saobraćajna policija alkotestirala je prošle godine 67.769 vozača, od kojih je pod uticajem alkohola bilo njih 11.817, navodi se u izveštaju o bezbednosti saobraćaja koji je razmotrila Vlada Crne Gore.\nĐukanović predao kandidaturu\nPredsednički kandidat Demokratske partije socijalista (DPS) Milo Đukanović predao je danas Državnoj izbornoj komisiji kandidaturu.\nU podgoričkom Domu zdravlja nema MMR vakcine protiv malih boginja, rubeole i zaušaka, kao ni vakcine "euvaks", koja služi kao zaštita od hepatitisa B, a nadležni u Ministarstvu zdravlja tvrde da nema mesta panici, te da će vakcina uskoro stići.\nPripadnici Službe zaštite i spasavanja iz Tivta pronašli su ruski bračni par koji se izgubio na nepristupačnom terenu na brdu Vrmac, prostoru iznad Kotora i Tivta.\nCrna Gora: Potvrđena kandidatura Draginje Vuksanović\nDržavna izborna komisija (DIK) potvrdila je danas kandidaturu Draginje Vuksanović za predsednika Crne Gore.\nDemokratska partija Albanaca u Crnoj Gori saopštila je da podržava kandidata DPS Mila Đukanovića na izborima za predsednika 15. aprila. Kako se navodi u saopštenju koje prenose mediji u Crnoj Gori, Đukanović je njihov stari koalicioni partner.\nNATO BRODOVI U BARU Britanski razarač i španska fregata u poseti Crnoj Fori\nNATO stalna grupa brodova (SNMG-2), u čijem sastavu se nalaze brod Kraljevske Mornarice Ujedinjenog kraljevstva Velike Britanije, Severne Irske i Španije, uplovila je jutros u luku Bar, a u planu je niz zajedničkih aktivnosti pripadnika tri mornarice.\nSlužbenici Uprave policije Crne Gore uhapsili su tridesetjednogodišnjeg državljanina Srbije čiji su inicijali A.D. zbog sumnje da je silovao devetogodišnju devojčicu, kćerku svoje nevenčane supruge.\nCrnogorski premijer Duško Marković saopštio je danas da veruje da će Crna Gora, tokom predstojećih predsedničkih izbora, sprovesti kvalitetan demokratski proces i pozdravio prisustvo misije OEBS/ODIHR.\nU saobraćajnoj nezgodi koja se dogodila danas na magistralnom putu Nikšić-Vilusi, u mestu Maočići, tri osobe su teže, a tri lakše povređene.\nUHAPŠEN BEOGRAĐANIN Pokušao u Srbiju iz Crne Gore da unese 100 ampula hašiša\nCrnogorci krali zlato u Dubrovniku\nCrnogorski državljani uhapšeni su zbog krađe u Dubrovniku, prenosi današnji Dubrovački vesnik. Oni se sumnjiče da su razbojništvo počinili u zlatarskoj radnji u dubrovačkom naselju Gruž.\nAlbanci privedeni zbog krivolova na Skadarskom jezeru\nSlužbe zaštite Nacionalnog parka "Skadarsko jezero" i Granično-pomorske policije Crne Gore zatekle su dvojicu albanskih državljana u krivolovu.\nBezbednosne službe Crne Gore dobile su informaciju da se Kotoranin Nikola Mršić, osumnjičen za likvidaciju golmana Gorana Lenca, nalazi u Banjaluci. Upravo zbog ove informacije juče je izvršen pretres na nekoliko lokacija u Banjaluci na kojima je, prema dobijenim podacima, Mršić uočen, piše Dan.\nCrna Gora: Privedeno sedam osoba, zaplenjena vredna imovina i dokumentacija\nCrnogorska policija pretresla je danas devet lokacija u Podgorici i privremeno oduzela automobile visoke klase, skupocene satove, novac, poslovnu dokumentaciju i sredstva komunikacije, čija je vrednost višemilionska, a privedeno je i sedam osoba.\nUoči nastavka vanredne sednice parlamenta na temu ratifikacije demarkacije sa Crnom Gorom, predsednik skupštne Kadri Veselji sastao se sa ambasadorima Kvinte i šeficom Kancelarije EU u Prištini Natalijom Apostolovom, koji su izrazili uverenje da će to pitanje danas biti "skinuto sa dnevnog reda".


Kineske vlasti i predstvanici tibetanske vlade u egzilu navode različiti broj žrtava nereda\nKineske vlasti su postavile "ultimatum za predaju", navele su broj žrtava i prikazale prvi put opširno na televiziji snimke nereda u tibetanskoj prestonici Lasi, najveće nemire na Tibetu u poslednjih 20 godina.\n"Bezbednosne snage u kineskoj autonomnoj provinciji Tibet su danas izdale saopštenje, tražeći od onih koji su izazvali nerede da se sami predaju do ponedeljka u ponoć i obećale blaže kazne za one koji to ispune".\nKineske vlasti i predstvanici tibetanske vlade u egzilu navode različiti broj žrtava nereda. Najmanje sedam osoba je poginulo u nemirima koji su izbili izmedju Tibetanaca i pretežno kineskog dela stanovništva Lase, saopštile su danas vlasti u Pekingu.\nPozivajući se na tibetanske regionalne vlasti, kineska agencija Sinhua javila je da sedam osoba stradalo u sukobu koji je izbio u petak, kada su Tibetanci, medju kojima je bilo mnogo budističkih monaha,palilo kineske prodavnice . Sinhua dodaje da nema stranaca medju žrtvama, da je evakuisano 580 lica, medju kojima su i tri Japanca.\nPozivajući se na izvore tibetanske samoproklamovane vlade u egzilu, britanska agencija Rojters prenosi da bi broj žrtava mogao biti veći, navodeći da je najmanje deset osoba poginulo.\nKineske vlasti su optužile duhovnog vodju tibetanskih budista Dalaj lamu, koji je u izgnanstvu, da je odgovoran za te nerede.\nSekretar Dalaj lame, Čimbe Šoekijapa, rekao je da su optužbe "apsolutno bez ikakvog osnova". "Kategorično tvrdimo da su te optužbe potpuno neosnovane i lišene svake istine", rekao je Šoekijapa i dodao da su protesti bili "spontani".\nNa Tibetu su u ponedeljak, 10. marta, na 49. godišnjicu ustanka Tibetanaca u toj kineskoj autonomnoj oblasti na Himalajima, počeli protesti budističkih sveštenika protiv kineske vladavine u toj oblasti. Protesti su se zatim pretvorili u nerede, pošto su sveštenici odlučili da započnu štrajk gladju, a dvojica medju njima pokušali da izvrše samoubistvo, javio je lokalni tibetanski radio. Zapaljeno je više prodavnica koje su držali Kinezi. Demonstranti su zapalili više policijskih vozila u centru Lase, pošto je policija pokušala da prekine protest nedaleko od jednog hrama.\nIndijska policija privela je u četvrtak više od 100 Tibetanaca koji su se iz severne indijske oblasti Kangra, gde se nalazi sedište tibetanske vlade u egzilu, uputili na Tibet, kako bi protestovali zbog toga što je Kina domaćin Olimpijade u avgustu ove godine.\nKineske vlasti, zabrinute da bi tibetanski aktivisti mogli da ometu planove za donošenje olimpijskog plamena na vrh Mont Everesta, zatražile su od Nepala da ne dozvoli penjanje tokom prolećne sezone na najviši vrh na svetu, rekli su danas zvaničnici.\nLideri Evropske unije zatražili su od Kine na jučerašnjem samitu u Briselu da pokaže uzdržanost na Tibetu, kao i da oslobode uhapšene demonstrante. Kina je saopštila da je policiji bilo dato naredjenje da ne koristi silu, ali da je tokom dogadjaja bila prisiljena da koriste suzavac i da ispali upozoravajuće hice u vazduh.


Beta 5. avgusta 2021. 15:20\nU Javno komunalnom preduzeću „Šumadija“ u Kragujevcu od početka avgusta bez posla je ostao 21 radnik, od kojih je većina radila godinama u ovom preduzeću, uz angažovanje preko agencije za iznajmljivanje radnika, objavljeno je danas.\nKako su saopštili iz Samostalnog sindikata, po oceni neposrednih rukovodilaca, oni su „dobro“ izvršavali svoje radne zadatke, ali na njihova mesta su dovedeni drugi radnici.\nU sindikatu sumnjaju da je to učinjeno „po kriterijumu pripadnosti partiji“.\n„Zakonitost njihovog otkaza nije upitna, bili su to radnici iznajmljeni preko agencije za iznajmljivanje radnika i istekao im je Ugovor o radu. Pojedini skoro po deceniju u ovom statusu, sa stalnom neizvesnošću, mada je većina obavljala teške i vitalne poslove, kao što su radnici i vozači na kamionima smećarima, radnici na održavanju zelenih površina i slično“, naveli su u sindikatu.\nOcenili su da je ovde reč o moralu i da će zbog odluke komunalnog preduzeća „neke porodice patiti“.\n„Njoj je nedavno rečeno, da joj je poručio izvršni direktor, da treba da promeni sindikat, što ona nije učinila. Možda je baš zato dobila otkaz, jer su se njeni rukovodioci pisanom izjavom izjasnili da je ona dobar radnik“, stoji u saopštenju.


KOMŠIJA GA ZAPALIO BENZINOM: Gutao me plamen, a ja sam vrištao od bolova : Nadlanu.com\nKOMŠIJA GA ZAPALIO BENZINOM: Gutao me plamen, a ja sam vrištao od bolova\nObjavljeno 17. mar 2016. / 09:33:24\n"Bio sam s braćom na ulici, uzeo dva šteneta i krenuo da ih odnesem kod majke. Okrenuo sam se i onda je iznenada buknula vatra, zažmurio sam i ništa dalje nisam video. Gutao me plamen, ja sam goreo i vrištao od bolova!"\n"Na meni je sve gorelo i mnogo me je bolelo, legao sam na zemlju kako bi se vatra ugasila. Vrištao sam iz sveg glasa. Tada su mi prišli moj stariji brat Nikola (13) i brat blizanac Nemanja, pokušavali su da me ugase rukama", priča dečak koji je odmah zadobio naše simpatije.\n"Vrištao je od bola, kosa mu je izgorela, opekotine su bile vidljive na licu, dok mu je koža sa stomaka i grudi ostala zalepljena za garderobu", objašnjava majka.\n"Toliko me je bolelo da sam mislio da neću izdržati. Vikao sam 'umreću', najviše me boleo stomak. Kad su ugasili vatru, pušio sam se ko šporet. Sad više nikad ne smem da ložim šporet. Mnogo se plašim vatre. Mislim da je mene Bog spasao", ističe Stefan.\n"On sad sigurno misli da meni nije ništa, da je sve prošlo, ali mene to još uvek boli. Ne mogu da sedim ni da ležim. Ne znam da li želim više da ga vidim, ali ipak ako bi Ivan došao da mi se izvini i da kaže da mu je žao, sigurno bih mu oprostio", kaže ovaj hrabri dečak.\n"Prvo nisam mogao da jedem jer su mi usta izgorela pa me je to bolelo. Kasnije sam se igrao s vaspitačicom i drugom decom. Kad porastem, voleo bih da budem policajac i da sve one koji povrđuju druge strpam u zatvor", kaže naš mali sagovornik.